text:
6 KAQ PARTE
¿Imatam yachachwan Sinchi paramanta?
Mana kasukuqkunatam Dios wañurachirqa hinaspam Noeytawan familianta salvarqa. Genesis 7:11, 12, 23
40 tuta-punchawmi pararqa. Enteron Pachapim yaku huntarurqa, chaymi mana allin ruraqkunaqa lliw wañururqaku.
Mana kasukuq angelkunapas aycha cuerponkuta saqeruspam Satanaswan hukllawakurqaku. Kunanqa demoniom kanku.
Buquepi kaqkunallam salvakurqaku. Tiempopa pasasqanman hinam Noeywan familianpas wañururqaku, Diosmi ichaqa kawsarichimunqa wiñaypaq kawsanankupaq.
Diosqa chinkachinqañam mana allinkunata hinaspa salvanqa allin ruraqkunata. Mateo 24:37-39
Diablopiwan demoniokunam mana munankuchu Jehová Diosta runakuna uyarinankuta.
Kunanpas Noeypa tiemponpi hinam runakunaqa Diosta mana kasukunkuchu. Payqa chayllañam chinkachinqa mana allin ruraqkunata (2 Pedro 2:5, 6).
Kantaqmi runakuna Diospa kamachisqanta Noey hina kasukuqkunapas. Paykunaqa Jehová Diospa testigonkunam.
Astawan yachanaykipaq
DIOSMANTA ALLIN NOTICIAKUNA
¿Imaynatam reqsichwan cheqap religionta?
¿Chullallachu kanman cheqap religionqa? Cheqap cristianokunamanta yachanaykipaq 5 asuntokunapi reparay.


c: text/html

text:
VILLAJUN REVISTA (TANDANAJUIPI YACHAJUNGAPAJ) Noviembre de 2016 | Jahua pachaca ¿imashinata can?
Bibliapimi yachai ushanchi picunalla jahua pachapi causajta
CALLARI TEMA
Jahua pacha ¿imatata gentecunaca nin
Cierto tiashcataca yachai ushanchimi.
CALLARI TEMA
Muscuipishna ricurishcacunami picuna jahua pachapi causajta intindichin
¿Imatata Bibliapica Jehová Diosmanda, Jesusmanda, ali angelcunamandapash nin?
Cada punllami caishujhuan chaishujhuan animarishpa cushichirishpa catina canchi
¿Imamandata shujcunata animashpa cushichinaca minishtirishca can? Jehová Diospash, Jesuspash, apóstol Pablopash shujcunata animashpa cushichishcamandaca ¿imatata yachajui ushapanchi? ¿Imamanda shujcunata animashpa cushichinaca alipacha can?
Diospa Shimipi yachachishca shinami organizarishca canchi
Jehová Diospa organizacionga maijan organizacionhuanbash na igualanllu. ¿Ali organizarishca caita ushanchichu?
Jehová Dios cushca Bibliataca ¿alicachinajunchichu?
Jehová Diosta sirvijcunaca Bibliapi consejocunata pactachishpa, Jehovapa organización cushca instrucciongunata pactachishpami esforzarin.
Yanapi causanajushpapash punchalla michamanmi llujshirca
¿Imashinata Babilonia shuti jatun puebloca ñana tucuicunata pandachi ushajurca?
Panda religiongunapa yachachishcacunamandaca libremi quedarca
¿Ima horata Jehová Diosta sirvijcunaca Babilonia shuti jatun pueblomanda libre quedarca??
¿Imatata Bibliapica nin?
¿Imatata Bibliapica nin?

robotstxt: allowed

filter: keep


text:
Rutz'etik ri b'anatajnäq. Rutz'etik ri chwa'q kab'ij.
Ri Mozilla k'o richin nuya' rutzijol ri tikirib'äl, ri tz'ukuj chuqa' ri samaj kichin konojel pa K'amaya'l.
Tatz'eta' ri öj achike röj, achi'el chuqa' ri jujun qaq'i'on chuqa' ri nima'q q'i'oj.
01
Ri Mozilla nimasamaj xtz'uk ruma Netscape ri 31 q'ij chi re ri rox rik' ri juna' 1998, akuchi' k'o niya' chi kiwäch ri winaqi' chuqa' nitikirisäx ri tz'ukuj pan Ajk'amaya'l.
02
Mozilla nuna' ri' ruma chi jun moloj ri man rutzeqelb'en ta ch'akoj, ri yerunük' taq tikojil achi'el Firefox, akuchi' k'o ri taqel rutaqanem chi ri winaqi' chijun ruwach'ulew tik'oje' kuchuq'a' pa Ajk'amaya'l.
03
Ri q'ij toq xqelesaj Firefox 1.0 pa 2004, jotöl chi re ri 10 xo'il to'onela' xkito' ri taqel qataqanem rik'in ri xkitöj jun rutzijol ri rumejon jun tz'aqät ruxaq ruwuj The New York Times.
04
Mozilla e k'o ruto'onela' pa ronojel ri taq setul, achi'el pa Riqi' (akuchi' ri 80% ruwinaq nikokisaj Firefox).
05
Ri taq rutz'aqat Firefox nikiya' q'ij chawe' richin nawichinaj chuqa' nik'oje' pan aq'a' ri awetamab'al pa Ajk'amaya'l. Xeqasäx yan jotöl chi re ri 4 xo'il t'ijtäq taq tz'aqat.
06
Mozilla ajk'amöl b'ey pa ruwi' ri ichinanem pa k'amaya'l rik'in taq tz'ukuj pa okik'amaya'l achi'el Do Not Track chuqa' Lightbeam, akuchi' nuya' q'ij chi ke riwinaqi' yekichajij ri taq kitzij.
07
Ri qamoloj aj ruwach'ulew eto'oyon chi rutzalq'omaxik Firefox jotöl chi re ri 70 taq ch'ab'äl, akuchi' niya' pa kiq'a' jotöl chi re ri 90% ruwinaq ri ruwach'ulew.
08
Pa 2008 e 8.002.530 winaqi' xkicha' ri Firefox xa xe pa jun q'ij akuchi' xjikibäx ri Guinness aj ruwach'ulew etal richin “Jotöl ruqasaxik jun ruchokoy kema' pa 24 ramaj.”
09
Ri Mozilla festival, ja ri' ri nïm qamolojri'ïl pa juna', akuchi' nikimöl ki' wok'altäq chi na'owinäq taq winäq richin niq'i' ronojel ri ruchuq'a' chuqa' ruchuq'ab'il Ajk'amaya'l.
10
Ri rurayb'al Mozilla Webmaker ja ri nisamäj pa ruwi' jun utziläj kajulew, akuchi' e k'ïy ketaman pa ruwi' ri kematz'ib', chuqa' akuchi' niya' taq samajib'äl chuqa' taq nimasamaj, ri yekito' ri winaqi' chi tik'oje' pa kiq'a' ri kik'aslema kik'in kematz'ib'.
11
Firefox richin Android nuk'äm pe ri retamab'al Firefox richin ajkematz'ib' pa taq oyonib'äl chuqa' pa taq tz'alamkem. Wachel pa Google Play, qasan chik jotöl chi re ri 80 t'ijtäq mul.
12
Ri Mozilla Developer Network jun ajtinamït ajk'amaya'l tob'äl, akuchi' nuya' chi kiwäch jotöl chi re ri 2 t'itäq tz'etonela' pa jun ik' ri cha'on wujil, ri jeb'ël taq soletamab'äl chuqa' ri k'ak'a' taq samajib'äl e k'o.
13
Nisamäj ri Mozilla chuqa' numäy chi ja ta chi ri Ajk'amaya'l junelïk tok jun komonin kitob'al winaqi' richin qutzil qonojel.
14
Pa 2013 xqelesaj pe Firefox OS richin niqaq'alajisaj ronojel ri ruchuq'a' Ajk'amaya'l pa na'owinäq taq oyonib'äl, nusüj ri chajinïk chuqa' okinäq jun k'ak'a' kalk'walaxnem ri winaqi' ye'apon pa K'amaya'l.
15
Ri rusamaj Mozilla nib'anatäj kuma xo'il xipanela' chuqa' to'onela': winaqi' ri achi'el rat, nikina'ojij chi ri Ajk'amaya'l k'o chi junelïk jaqäl chuqa' okel chi qawäch qonojel.
We man ajikib'an ta rutz'ib'axik ab'i' pa jun rutzijol ko'öl na'oj pa ruwi' ri Mozilla rik'in jub'a' k'o chi nab'än. Tab'ana' utzil tanik'oj ri ataqob'äl o ri ruchayub'al itzel taq taqoya'l richin jun rutzijol jun taqoya'l.


text:
Tukukuynin
Ichá wakin kutisqa hermanoswan kashaspa imayna kusisqachus kashasqaykita yuyarikuyta yachanki. Ichá uj tantakuy chayri uj jatun tantakuy sumajta yanapasorqa, chayrí willaypi sumaj risorqa, manachayrí uj hermanowan sumajta parlarerqanki. Chaykunata yuyarikuspaqa Jehovamanta mana qonqakapusqaykita rikuchinki. Jehovapis qanmanta mana qonqakapunchu, munakuywantaj yuyarikun tukuy sonqo payta yupaychasqaykita, llajtanman kutinpunaykipajtaj yanapayta munasunki.
Jehová nin: “Noqa kikiy ovejasniyta maskʼaj risaj, michikapusajtaj. Imaynatachus uj michejqa chʼeqerasqa ovejasnin[ta] rejsirakapun, ajinata noqapis ovejasniyta rejsirakapusaj”, nispa (Ezequiel 34:11, 12).


text:
E-chaski
E-chaski (inlish simipi: e-mail) nisqaqa antañiqiqwan qillqasqa, antañiqiq llikanta icha internet nisqanta kachasqa apaqillqam.
Kay hinam e-chaskiqa allichasqam:
- E-chaskip uman
- From: - Kachaq (e-chaski imamayta: huk_suti_1@tantanakuypa_sutin_1)
- To: - Chaskiq (e-chaski imamayta: huk_suti_2@tantanakuypa_sutin_2)
- Cc: - Huk chaskiqkuna
- Bcc: - Mana rikunapaq huk chaskiqkuna
- Subject: - Yuyancha (imamanta willasqa)
- Date: - P'unchaw, pacha (rurasqap pachan)
- E-chaskip kurkun
- Kurkupi willanakunatam qillqanchik.
- Attachment: Yapasqa, MIME (Multipurpose Internet Mail Extensions) nisqa tantari qillqawan t'ikrasqa


text:
YAPA
¿Pitaq arcángel Miguelrí?
BIBLIAQA, wakin pʼitikunapi, juk angelmanta Miguel sutiyuqmanta parlawanchik. Chay pʼitikuna nisqanmanjina Miguelqa mana jinallachu kakuchkan. Daniel qillqasqanpiqa, Miguel saqra angeleswan maqanakusqanmanta; Judas cartapiqa, Kuraq Supaywan churanakusqanmanta; chantapis Apocalipsis libropi Kuraq Supaywan, supaykunawan ima maqanakusqanmanta ñawirinchik. Arí, Miguelqa, tukuy tiempopi Jehovap kamachiyninta jarkʼachkan, Diospa enemigosninwantaq maqanakuchkan. Jinamanta sutin nisqanmanjina ruwan. ¿Imataq Miguel suti ninayan? Miguel sutiqa, “¿Pitaq Diosjinarí?”, niyta munan. Chantá, ¿pitaq Miguelrí?
Manaraq paymanta parlaspa, yuyarina wakin runas iskay sutisniyuq kasqankuta. Jacob, jatun familiap tatan karqa, paytaqa Israel sutiwan riqsillaqtaq kanku; jinallataq apóstol Pedrotapis, Simón sutiwan riqsillaqtaq kanku (Génesis 32:28; Mateo 10:2-4). Kikillantaq Biblia rikuchiwanchik, Miguel janaqpachapi Jesuspa wak sutin kasqanta manaraq Jallpʼaman jamuchkaptin, chantá janaqpachaman kutipuptin. Qhawarina imaynatachus Biblia chayta yachachisqanta.
Arcángel. Bibliaqa, Miguel juk “arcángel” kasqanta nin (Judas 9). Kay rimayqa, “kuraq ángel”, “astawan patapi kaq ángel”, ima ninayan. Bibliaqa, juk arcangellla kasqanta nin. Chantapis Biblia nisqanmanjina Jesús arcangeljina ruwananta ruwan. Ñawpaq kaq Tesalonicenses 4:16, Jesucristop ruwananmanta jinata niwanchik: “Señorpuni janaj pachamanta uraykʼamonqa. Chaypacha uyarikonqa uj jatun qhapariy arcangelpa voznin”, nispa. Kay pʼitiqa Jesús arcangelpa vozninwan parlasqanta nin. Jinamanta Jesús arcángel Miguel kasqanta yachanchik.
Kamachiq. Biblia jinata niwanchik: “Arcángel Miguelqa, angelesnin ima sierpewan maqanakorqanku”, nispa (Apocalipsis 12:7). Kay pʼitipi, Miguel chiqa sunqu angelesta kamachisqanta rikunchik. Jinallataq Apocalipsis libroqa, Jesús chiqa sunqu angelesta kamachichkasqanta rikuchiwanchik (Apocalipsis 19:14-16). Apóstol Pablo sutʼita nirqa: “Señor Jesús atiyniyoj angelesninwan jamojtin”, nispa (2 Tesalonicenses 1:7). Jinamanta Bibliaqa, ‘Miguel angelesninwan’ kasqanta nin, chantá Jesús “angelesninwan” kasqanta nillantaq (Mateo 13:41, 42; 16:27; 24:31; 1 Pedro 3:22). Bibliaqa mana maypi iskay kasqankuta ninchu, manaqa juklla kasqankuta nin. Arí Miguelqa, Jesucristollataq, payqa janaqpachapi Diospa munayninta ruwachkan. *
^ párrafo 1 Miguel Diospa Churin kasqanmanta astawan yachakunaykipaq Perspicacia para comprender las Escrituras nisqapi, 2 kaq libropi 386, 387 paginasta ñawiriy. Kaytataq Jehovamanta sutʼinchaqkuna urqhunku.


text:
YACHACHINA 26
¿Imaina yanapayta atiycu Huasi tantacunasmanta cuidayta?
Sapa Huasi tantacunasmanta Jehóvap sutinta apan, chayraycu alli pichascka y arreglascka tianan tían. Chayta ’ruayta nockaycúpaj suj privilegiu can imaraycu chaypi Yayát adoraycu, y túcuy yanapayta atiycu
Ofrececunaycu tían picháypaj tantacunas puchucaptin. Chaymanta sapa tantacuna puchucaptin, congregaciunmanta cajcuna ofrececuncu Huasít tantacunasmanta picháypaj; Suj punchau semanapi panas y huauckes tucuyta allít pichancu. Suj huaucke capacitascka o huaucke capacitascka yanapajcuna organisancu llámcay ’ruácoj ’risckanmanta pichayta, regayta, fregayta o mayllayta pisosta, sillasta ashpanta sorckopuyta y acomodayta; bañusta allít mayllayta y desinfectayta; ventanasta y espejusta mapanta allít sorckopuyta; basurát sorckoyta y pichayta túcuy maypi mapa tían ucunmanta y aanmanta. Suj punchau huatapi organisancu tucuyta allít picháypaj y allichayta. Huaasta suj llámcay ckocuyta ancha súmaj can, chayna yachachicuycu ima respetanancu tían Yáyap Huasinta, maypi Yayát adoraycu (Eclesiastés 5:1).
Huasita tantacunasmanta allichayta yanapanaycu tían. Túcuy huatas Huasita tantacunasmanta allít revisancu ucunmanta y aanmanta ckaáypaj maypi allichayta chusan, chayna alli allichascka tianánpaj y mana ashca gastus ’ruacunánpaj astaan ñauckeman (2 Crónicas 24:13; 34:10). Suj Huasi tantacunasmanta alli pichascka, allichascka y ordenascka Yayát honra ckon. Si ofrececuycu Huasita tantacunasmanta picháypaj, ckaachiycu aica importaaycu y aicata Jehovát munaycu (Salmo 122:1). Nátaj maypi causaycu gente allít ’rímaj ’rin (2 Corintios 6:3).
¿Ímaj mana atiycu descuidayta Huasít tantacunasmanta maypi tantanacuycu?
Huasi tantacunasmanta alli pichascka tianánpaj, ¿ima llámcay ’ruacun?
ASTAAN INFORMACIONCKA
TANTACUNAS
Tantacunas Jehóvap testigusninmanta, ¿imaina ’ruacuncu?
Yáchay imaina adoraycu.


text:
¿Akrë ima idiömachö kë yachatsikïta leyita munanqëkita%%?
Këchö Biblia | TRADUCCIÓN DEL NUEVO MUNDO DE LAS SANTAS ESCRITURAS
¿Akrë ima idiömachö kë yachatsikïta leyita munanqëkita%%?
-
Waktsa viudapa ishkë qellënin (1-4)
-
SHAMUNAMPAQ KAQTA RIKÄTSIKOQ SEÑAL (5-36)
-
Guërrakuna, patsa feyupa kuyun, muyakoq qeshyakuna, mikï pishin (10, 11)
-
Mëtsika tröpakuna Jerusalenta cercarnin jirurüriyan (20)
-
Nacionkunapaq dispunishqa tiempu (24)
-
Nunapa Tsurin shamunampaq kaq (27)
-
Hïgus montipaq parlaq igualatsikï (29-33)
-
Riyaq riyaqlla kë (34-36)
-
Templuchö Jesus yachatsikun (37, 38)
21 Tsënam, peqanta pallarkur kapoqyoq nunakunata rikärirqan qellë winayänan cäjakunaman ofrenda qellëninkunata winëkäyaqta.
2 Tsëpitanam, juk waktsa viudata rikärirqan ishkë ichikllan y mana alläpa väleq qellëta winaqta,
3 y kënömi nirqan: “Rasuntam niyaq, kë viudaqa, waktsa këkarpis, wakinkunapitapis mastam winashqa.
4 Porqui wakin kaqkunaqa sobrayäpunqampitam ofrendata winayashqa, peru pëqa, waktsa këkarpis, kawanampaq llapan kapunqan kaqtam winashqa”.
5 Tsëpitanam, shumaq rumikunawan y Diospaq qoyanqan qarëkunawan templu imanö adornashqa kanqampaq wakinkuna parlëkäyaptin,
6 kënö nirqan: “Kanan höra rikëkäyanqëkikunapaqqa, chämunqam junaqkuna, y manam këchö perqarëkaq rumikunaqa ni jukllëllapis mana juchutsishqaqa quedanqatsu”.
7 Tsënam kënö nir tapuyarqan: “Maestru, rasumpa kaqchöqa, ¿imëtaq tsëkuna pasakunqa, y ima señaltaq rikätsikunqa tsëkuna imë pasakunampaq kaqta?”.
8 Pënam kënö nirqan: “Paqtataq pantatsiyäshunkiman, porqui mëtsikaqmi jutïchö shayämunqa y kënö niyanqa: ‘Noqam pë kä’, y: ‘Chëkämunnam dispunishqa tiempu’. Ama pëkunata qatiyëtsu.
9 Jina guërrakuna këkanqanta y nunakuna piñar sharkuyanqanta wiyar, ama mantsakäyankitsu; porqui tsëkunaran puntataqa pasakunan, peru manam jinan höratsu ushakë kanqa”.
10 Tsëpitanam kënö nirqan: “Juk nacionmi juk nacionpa contran sharkunqa, y juk gobiernum juk gobiernupa contran sharkunqa.
11 Patsam feyupa kuyunqa, jina më tsëchömi mikï pishinqa y muyakoq qeshyakuna kanqa; y espantëpaqkunam pasakunqa y ciëlupitam jatun señalkuna kanqa.
12 Peru tsëkuna manaraq pasakuptinmi, tsariyäshunki y chikir sufritsiyäshunki, Diosta adorayänan wayikunaman juzgayäshunëkipaq apayäshurniki y carcelayäshurniki. Qamkunaqa reykunaman y gobernadorkunamanmi jutïrëkur apashqa kayanki.
13 Tsënöpam jukkunatapis musyatsiyanki.
14 Tsëqa, imanö defendikuyänëkipaq kaqta puntallapitana mana yachakuyänëkipaq shonqïkikunachö churapakäyë,
15 porqui noqam imata niyänëkipaq kaqta musyatsiyashqëki y yachëyoq këta qoyashqëki, tsëqa manam llapan contrëki këkaqkuna juknölla karpis tsarakïta ni contradeciyäshïnikita puëdiyanqatsu.
16 Jinamampis, teytëkikuna, mamänikikuna, wawqikikuna, kastëkikuna y amïguïkikunam rantikuyäshunki, y tsënöpam wakinnikikunataqa wanïman chätsiyäshunki,
17 y jutïrëkurmi qamkunataqa llapan nunakuna chikiyäshunki.
18 Tsënö kaptimpis, peqëkikunachö aqtsaqa manam ni jukllëllapis shikwanqatsu.
19 Alli tsarakurmi kawënikikunata salvayanki.
20 Tsënö kaptimpis, mëtsika tröpakuna Jerusalenta cercarnin jiruroq patsakärishqata rikarqa, musyayë ushakënin ichikllachöna kanampaq kaqta.
21 Tsëqa, Judëa provinciachö këkaqkuna jirkakunaman escapar ëwakuyë, y Jerusalenchö këkaqkuna yarqur ëwakuyë, y estanciakunachö këkaqkuna ama tsëman yëkuyëtsu.
22 Porqui tsë junaqkunaqa kanqa justiciata Dios ruranampaqmi, y llapan qellqarëkaq kaqkuna cumplikänampaqmi.
23 ¡Allaw tsë junaqkunachö qeshyaq këkaq warmikuna y llullunta chichikaqllaraq warmikuna! Porqui alläpa sufrimientukunam patsachö kanqa, y kë markaqa castigashqam kanqa.
24 Y espädawanmi wanutsishqa kayanqa, y llapan nacionkunamanmi prësu apashqa kayanqa; y nacionkunam Jerusalenta jaluyanqa hasta nacionkunapaq dispunishqa tiempu cumplinqanyaq.
25 Jina intichö, killachö y qoyllurkunachömi señalkuna kanqa, y patsachönam lamar bunruruptin y laqcheqsaptin imanö këta mana musyar nacionkuna chipyëpa mantsakar y llakikur kayanqa.
26 Y entëru patsaman shamunampaq kaqkunata alläpa mantsar y shuyararmi nunakuna desmayayanqa, porqui ciëluchö imëka këkaqkunam kuyutsishqa kayanqa.
27 Tsënam nunapa Tsurinta rikäriyanqa juk pukutëchö puëdeq këninwan y alläpa chipapäkur shamïkaqta.
28 Peru tsë cösaskuna pasakur qallëkuptinqa, derëchu sharkuyë, y peqëkikunata pallariyë, porqui libri kënikikunaqa ichikllachönam kanqa”.
29 Tsëpitanam juk igualatsikïwan pëkunata kënö yachatsirqan: “Rikäyë hïgus montita y wakin kaq montikunatapis.
30 Tseqllir qallëkayämuptinqa, kikikikunam rikäyanki y musyayanki qarwë witsan këllachöna këkanqanta.
31 Jina tsënölla qamkunapis tsëkuna pasakïkanqanta rikarqa, musyayë Diospa Gobiernun këllachöna këkanqanta.
32 Rasuntam niyaq, kanan witsan nunakunaqa manam ni imanöpapis wanuyanqatsu kë llapan cösaskuna manaraq pasakuptinqa.
33 Ciëluwan patsapis ushakäriyanqam, peru palabräkunaqa manam ni imanöpapis ushakanqatsu.
34 Peru cuidakuyë mëtsikata mikïwan y mëtsikata upyëwan y kawënikikunachö imëkapaq yarpachakïkunawan shonqïkikuna ni imëpis mana nitipakashqa kanampaq, porqui paqtataq illaqpita tsë junaq raslla janëkikunachöna këkanman
35 imëka toqlla cuenta. Porqui entëru patsachö llapan täraqkunamanmi shamunqa.
36 Tsëqa riyaq riyaqlla këkäyë, ima tiempuchöpis Diosta rogakurnin, tsënöpa llapan pasakunampaq kaqkunapita escapayänëkipaq, y nunapa Tsurimpa nöpanchö shëkäyänëkipaq”.
37 Tsënömi templuchö junaqpa yachatsikoq, peru paqaspaqa Olïvus jirka nir reqiyanqan jirkamanmi yarqoq, y tsëchömi posadakoq.
38 Y llapan nunakunam, qoya qoyalla pëman ëwayaq templuchö yachatsikunqanta wiyayänampaq.
Compartir
Compartir
TRADUCCIÓN DEL NUEVO MUNDO DE LAS SANTAS ESCRITURAS
Lücas 21
Quechua (Ancash)
Kë päginachö Bibliata leyi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
15 WILLAKUY
Lotpa warmin qhepata qhawarisqa
LOTQA familiantinmi Abrahanwan kuska Canaán suyupi tiyaran. Huk p’unchaymi Abrahán Lotta niran: ‘Kaypi allpaqa manan aypanchu uywanchiskunapaq. Ama hina kaspa t’aqakusun. Kay ladoman riqtiykin ñoqaqa haqay ladoman risaq,’ nispa.
Allpata qhawarispan Lotqa rikusqa suyupi allin allpata, uywankunapaq askha q’achuyoq askha unuyoq kaqta. Jordán Distriton karan. Chaymanmi Lotqa familiantin uywakunantin astakuran. Sodoma llaqtapitaq wasita ruwakuranku.
Sodoma llaqtapi runakunaqa sinchi millaymi karanku. Chaymi Lotta llakichiran, payqa chanin runan karan. Diospas anchatan phiñakuran runakunaq millay ruwasqanwan. Iskay angelkunawanmi Diosqa Lotman willachiran Sodoma Gomorra llaqtakunapi runakunata millay kasqankumanta wañuchinanta.
Angelkunan Lotta niran: ‘¡Usqhayta lloqsiy kaymanta, warmiykita iskaynin ususiykikunatawan pusarikuspa!,’ nispa. Lotpas familianpas mana usqhay lloqsiqtinkun, angelkuna makinkumanta hap’ispa llaqtamanta horqoranku. Huknin angelmi niran: ‘¡Ayqekuychis! Aman qhepata qhawarinkichischu. Orqokunaman ayqeychis mana wañunaykichispaq,’ nispa.
Lotpas iskaynin ususinkunapas kasukuspan Sodoma llaqtamanta lloqsiranku. Manan pisillatapas sayarankuchu, nitaq qhepankutapas qhawarirankuchu. Lotpa warminmi ichaqa mana kasukuranchu. Sodoma llaqtamanta manaraq karuta lloqsishaqtinkun qhepanta qhawariran. Chaymi Lotpa warminqa rumi kachiman tukuran. ¿Rikushankichu kay dibujopi?
Chaymantaqa kaytan yachanchis: Diosqa qespichinmi kasukuqkunata, mana kasukuqkunan ichaqa wañunku.
Génesis 13:5-13; 18:20-33; 19:1-29; Lucas 17:28-32; 2 Pedro 2:6-8.


text:
Sonqoman chayananpaj jina tijrachisqa
“Diospa Palabranqa kawsayniyoj.” (HEB. 4:12.)
37, 116 TAKIYKUNA
1. 1) ¿Imatataj Jehová kamacherqa Adanman? 2) ¿Imatataj ruwayta atinchej parlayninchejwan?
JEHOVÁ DIOSQA parlayta atinanchejpaj jina ruwawarqanchej. Payqa Edén huertapi Adanman sapa uj animalman sutita churananta kamacherqa. Adantaj sumajta yuyaychakuspa sapa uj animalman imaynachus kasqanman jina suticharqa (Gén. 2:19, 20). Chaymantapachataj Diospa kamachisnenqa parlayninkuwan Jehovata jatunchanku, wajkunamanpis Diosmanta yachachinku. Kay qhepa wataspitaj chayta ruwanankupaj Bibliata waj parlaykunaman tijrachinku.
2. 1) ¿Imastataj Bibliata tijrachejkuna juntʼanankuta nerqanku? 2) ¿Imatá kay yachaqanapi yachakusunchej?
2 Bibliaqa ashkha qalluspi tiyan, chaywanpis wakin Bibliasqa sumaj tijrachisqas kanku, wakintaj mana. Traducción del Nuevo Mundo nisqa Bibliata Ruwaj Comisionpi llankʼaj hermanosqa, Bibliata cheqanta tijrachinankupaj kinsa imasta juntʼanankuta nerqanku. Ñaupaj kaj, Diospa sutin jatunchasqa kananpaj, ñaupa qhelqasqaspi jina Diospa sutin ashkha kutista rikhurinanpaj churaykapunanku karqa (Mateo 6:9 leey). Iskay kaj, atikusqanman jina sapa palabrata tijrachinanku karqa. Mana atikojtintaj imatachus niyta munasqanta tijrachinanku karqa. Kinsa kaj, leeyta, entiendeyta atinapaj jina palabrasta churananku karqa (Nehemías 8:8, 12 leey). * Jehovaj testigosnenqa kay kinsa imasman jina Bibliata 130 kuraj parlaykunaman tijracherqanku. Kay yachaqanapeqa yachakusunchej imaynatachus kay kinsa imasman jina inglés parlaypi Traducción del Nuevo Mundo nisqa Biblia allinchakusqanmanta, mayqenchus 2013 watapi llojserqa. Chantapis yachakullasuntaj waj qallusman tijrachejkuna kay kinsa imasman jina ruwasqankumanta.
DIOSPA SUTINTA JATUNCHAN
3, 4. 1) ¿Mayqen ñaupa qhelqasqaspitaj Diospa sutin rikhurerqa? 2) ¿Imatataj ruwanku Bibliata wakin tijrachejkuna?
3 Diospa sutenqa hebreo parlaypi 4 letraspi rikhurin. Chantá chay suteqa ñaupa hebreo ashkha qhelqasqaspi rikhurin, Wañusqa Qochapi tarikusqan qhelqasqaspi jina. Septuaginta nisqamanta wakin copiaspipis Diospa sutin rikhurillantaj. Chay copiastaj qhelqakuyta qallarerqa Jesús niraj jamushajtin iskay pachaj watas ñaupajta jina, Jesús jamusqanmanta 100 watasninman jinataj tukukorqa. Ashkha runasqa ñaupa qhelqasqaspi Diospa sutin ashkha kutista rikhurisqanmanta tʼukunku.
4 Diospa sutenqa Bibliapi rikhurinanpuni karqa. Jinapis ashkha Bibliaspi Diospa sutin mana rikhurinchu. Inglés parlaypi Traducción del Nuevo Mundo de las Escrituras Griegas nisqa Biblia llojsisqanmanta, iskay watasninman American Standard Version nisqa Biblia allinchasqa llojsillarqataj. Kay 1901 watapi American Standard Version nisqa Biblia llojsishajtin Diospa sutenqa rikhurerqa, 1952 watapi allinchakojtintaj chay Bibliapi Diospa sutin niña rikhurerqachu. ¿Imaraykú? Imaraykuchus chay Bibliata tijrachejkunaqa Diospa sutinta churay “mana allinchu” kasqanta yuyarqanku. Inglés parlayman ashkha tijrachejkuna, waj parlaykunaman tijrachejkuna ima kikillantataj ruwarqanku.
5. ¿Imaraykutaj Diospa sutin Bibliapi rikhurinanpuni tiyan?
5 Pillapis uj librota tijrachishaspaqa, chay librota qhelqaj imatachus munasqanta yachanan tiyan, chayman jinataj tijrachinan tiyan. Bibliata Qhelqachej Jehovaqa Bibliapi sutin rikhurinanta, runas rejsispa jatunchanankuta munan. Chay cheqa kasqantataj ashkha versículos rikuchiwanchej (Éxo. 3:15, NM; Sal. 83:18; 148:13; Isa. 42:8; 43:10, Quechua de Cuzce; Juan 17:6, 26; Hech. 15:13, 14). Jehová Bibliata qhelqajkunata yuyaycharqa sutinta qhelqanankupaj. Chayrayku ñaupa qhelqasqaspi ashkha kutista sutin rikhurin (Ezequiel 38:23 * leey). Bibliata tijrachejkuna Diospa sutinta orqhorparispaqa, Diosta pisipaj qhawasqankuta nisunman.
6. ¿Imaraykú inglés parlaypi Traducción del Nuevo Mundo nisqa Bibliapi Diospa sutin sojta kutispiwan rikhurin?
6 Kay tiempopi astawanraj rikunchej Diospa sutin Bibliapi rikhurinanpuni kasqanta. Kay 2013 watapi Traducción del Nuevo Mundo nisqa Biblia inglespi llojserqa, chay Bibliapeqa 7.216 kutista Diospa sutin rikhurin, nisunman 1984 watapi orqhokusqanmanta 6 kutispiwan. Chay sojtamanta phishqaqa 1 Samuel 2:25; 6:3; 10:26; 23:14, 16, versiculospi rikhurin. ¿Imaraykú? Imaraykuchus Wañusqa Qochapi kunallanraj tarikusqan qhelqasqaspi chay phishqa versiculospi Diospa sutin rikhurin. * Ujnintaj Jueces 19:18 versiculopi rikhurin, ñaupa qhelqasqasta ukhunchasqankuman jina.
7, 8. ¿Imataj Diospa sutin niyta munan?
7 Cheqa cristianosqa sumajta entiendenanchej tiyan, imatachus Diospa sutin niyta munasqanta. Diospa sutenqa “Pay Imachus Necesitakusqanman Tukun” niyta munan. * Ñaupaj wataspi publicacionesninchejqa Diospa sutin imachus niyta munasqanta Éxodo 3:14 versículo nisqanman jina sutʼinchaj, chay versiculopi nin: “Noqa kani pichus kani chay”, nispa. Kay 1984 watapi Traducción del Nuevo Mundo nisqa Biblia inglespi Jehová munayninta juntʼananpaj imamanpis tukuyta atisqanta sutʼincharqa. * Chaywanpis 2013 watapi Traducción del Nuevo Mundo nisqa Biblia inglespi allinchasqa jinata sutʼincharqa: “Diospa sutenqa mana imamanpis tukunallantachu niyta munan. Astawanqa munayninta juntʼananpaj imatapis chayri pillatapis imallamanpis tukuchiyta atisqanta niyta munan”, nispa. (Bibliata estudianapaj yanapa nisqa folletoj 5 paginanta leeriy.)
8 ¿Imaynatá Jehová munayninta juntʼananpaj imatapis chayri pillatapis imallamanpis tukuchiyta atin? Sutʼincharinapaj, Jehovaqa Noeta arcata ruwajman tukucherqa, Bezaleltataj uj sumaj herreroman. Chantapis Gedeonta sumaj maqanakoj runaman tukucherqa, Pablotataj mana manchachikoj misioneroman. Cheqamantapuni Diospa sutin imachus niyta munasqanqa may sumaj. Chayrayku Traducción del Nuevo Mundo nisqa Bibliata Ruwaj Comisionpi llankʼaj hermanosqa Diospa sutinta mana orqhorqankuchu.
9. ¿Imaraykú Diospa Llajtanta Kamachejkuna munanku tukuy runas parlayninkupi Bibliayoj kanankuta?
9 Traducción del Nuevo Mundo nisqa Biblia 130 kuraj parlaykunapi tiyan, chay Bibliaspi Diospa sutin rikhurisqanqa, Diospa sutinta jatunchan (Malaquías 3:16 * leey). Waj Bibliasta tijrachejkunaqa Diospa sutinta churanankumanta “Señor” palabrata chayri suyunkupi ima diostachus yupaychanku chaypa sutinta churanku. Chayrayku Diospa Llajtanta Kamachejkunaqa tukuy runas parlayninkupi Bibliayoj kanankuta munanku.
SUTʼI, ENTIENDEKUNANPAJ JINA
10, 11. ¿Imaraykutaj inglés parlaypi Traducción del Nuevo Mundo nisqa Biblia waj parlaykunaman mana tijrachikuyta atikullarqachu?
10 Inglespi Traducción del Nuevo Mundo nisqa Bibliata waj parlaykunaman tijrachiyqa mana atikullarqachu. Sutʼincharinapaj, Eclesiastés 9:10 versiculopi, waj versiculospi ima, 1984 watapi llojsej inglés Bibliapi “Seol” palabra rikhurerqa. Inglés parlaypi waj Bibliaspipis chay palabrallataj rikhurerqa. Chaywanpis ashkha parlaykunapi “Seol” palabraqa mana rejsisqachu, nitaj diccionariospipis rikhurinchu. Ashkha runastaj uj lugarpa sutin kasqanta yuyanku. Chayrayku hebreopi “Seol” palabrata, griegopitaj “Hades” palabrata, “sepultura” palabraman tijrachikorqa. Ajinata tijrachikusqantaj aswan sutʼi, entiendeyta atinapaj jina karqa.
11 Hebreopi, griegopi “alma” palabraqa mana waj parlaykunaman tijrachikuyta atikullantajchu. Imaraykuchus chay parlaykunapi “alma” palabra wañupojtinchej imallanchejpis kausashaj qhepakusqanta entiendekun. Chayrayku “alma” palabrata imamantachus uj versículo parlashan chayman jina tijrachikorqa. Traducción del Nuevo Mundo (con referencias) Bibliapi apéndice nisqa imaspajchus “alma” palabrata Bibliapi oqharikusqanta sutʼinchan. Chantá Bibliaj versiculosninta sutʼita entiendenapaj, hebreopi, griegopi palabras imachus niyta munasqanta, paginaj ura kantunpi chʼaskitaspi churakorqa.
12. ¿Imastataj 2013 watapi inglespi Biblia allinchakushajtin ruwakorqa? (“Traducción del Nuevo Mundo inglespi 2013 watapi allinchakun” nisqa yachaqanata leey.)
12 Bibliata waj parlaykunaman tijrachejkunaqa, Diospa Llajtanta Kamachejkunaman cartasta apacherqanku, Diospa Llajtanta Kamachejkunataj chay cartasta leespa repararqanku Bibliaj wakin versiculosninpis ichá mana allintachu entiendekushasqanta. Chayrayku septiembre de 2007 watapi Traducción del Nuevo Mundo nisqa Biblia inglespi allinchakunanta nerqanku. Chay Bibliata allinchashaspataj tijrachejkunaj cartasninkuta sumajta ukhuncharqanku. Mana entiendekoj palabrastataj orqhorqanku, sutʼi, entiendekunanpaj jina kananpajtaj kallpachakorqanku. Rikunchej jina Bibliata waj parlaykunaman tijrachejkunaqa, Traducción del Nuevo Mundo nisqa Biblia inglespi allinchakunanpaj yanaparqanku (Pro. 27:17).
MAY AGRADECESQAS KASHANKU
13. ¿Imatá wakin hermanos ninku Traducción del Nuevo Mundo nisqa Biblia allinchakusqanmanta?
13 Inglespi Traducción del Nuevo Mundo nisqa Biblia allinchakusqanmanta, ashkha hermanos Jehovaj testigosninpa centralninkuman cartasta apacherqanku may agradecesqas kashasqankuta rikuchinankupaj. Sutʼincharinapaj, uj hermana nerqa: “Bibliapeqa may sumaj yuyaychaykuna tiyan, chaytaj may valorniyoj rumisman rijchʼakun. Allinchasqa Bibliata leespaqa, leeyta, entiendeyta atinapaj jinalla kasqanta reparani. Chantapis chay Bibliaqa may kʼachitu, sutʼi, sonqoman chayananpaj jina. Parlayninchejpi jina kasqanraykutaj Jehovata astawan rejsinaypaj, uj munakuyniyoj tata jina munakuywan parlawasqanta, abrazaykuwasqanta ima reparanaypaj yanapawan”, nispa.
14, 15. ¿Imatá hermanos ninku Traducción del Nuevo Mundo nisqa Biblia parlayninkupi kasqanmanta?
14 Inglesta mana parlaj hermanospis may agradecesqas kashanku Traducción del Nuevo Mundo nisqa Biblia parlayninkupi kasqanmanta. Bulgariamanta uj kuraj runa nin: “Bibliata ashkha watasta leerqani. Ni jaykʼajtaj sonqoyman chayananpaj jina, entiendeyta atinaypaj jina uj Bibliata leerqanichu”, nispa. Albaniamanta uj hermana nin: “Albanés parlaypi Bibliaqa may kʼachitu. Jehová parlayninchejpi parlawasqachejqa ¡may sumajpuni!”, nispa.
15 Ashkha suyuspi pisi runaslla uj Bibliayoj kanku, tariyta mana atinapaj jina kasqanrayku chayri ashkha qolqe valesqanrayku. Sutʼincharinapaj, Ruandapi Jehovaj testigosninwan ashkha yachakojkuna, mana ñauparisharqankuchu, Biblianku mana kasqanrayku. Suyunkupi kaj iglesias vendesqanku Bibliasqa mana entiendekojchu, ashkhataj valej. Parlayninkupi Traducción del Nuevo Mundo nisqa Biblia llojsejtintaj tawa wawasniyoj uj familia, Jehovaman, allin kamachi yuyayniyojman ima mayta agradecekorqa. Chay familiaqa Traducción del Nuevo Mundo nisqa Biblia niraj llojsishajtin mana sapa ujninkupaj uj Bibliata rantiyta aterqankuchu, kunantaj sapa ujninku Bibliayoj kanku. Jehovaman may agradecesqa kasqankuta rikuchinankupajtaj familia jina sapa pʼunchay Bibliata leenku.
16, 17. 1) ¿Imatataj Jehová tukuy kamachisninpaj munan? 2) ¿Imatataj ruwayta munanchej?
16 Traducción del Nuevo Mundo nisqa Bibliaqa waj parlaykunapipis orqhokullanqataj. Satanasqa mana munanchu orqhokunanta, Jehovatajrí tukuy kamachisnin leenankupaj jina Palabran sutʼi, entiendekunanpaj jina kananta munan (Isaías 30:21 leey). Tumpamantawantaj “tukuy jallpʼaqa Tata Diosta rejsiywan juntʼa kanqa, imaynatachus mama qochaman yaku juntʼaykun, ajinata” (Isa. 11:9).
17 Tukuy ima yanapasta Jehová qowasqanchejwan yanapachikuna, kay Traducción del Nuevo Mundo nisqa Bibliawan jina, mayqenchus Diospa sutinta jatunchan. Jehovaqa sapa pʼunchay Biblianejta parlawanchej, chayrayku imatachus niwasqanchejta uyarina. Mañakuyninchejtapis uyariyta atin, chayrayku paymanta mañakunapuni. Chayta ruwasunchej chayqa Jehovata astawan rejsisunchej, astawantaj munakusunchej (Juan 17:3).
^ párrafo 2 Kay 1 de julio de 2008 Torremanta Qhawaj revistapi “Imaynatá sumaq Bibliata akllasunman”, nisqa yachaqanata leey.
^ párrafo 5 Ezequiel 38:23 (NM): “Ajinamanta sutʼinchasaj jatun kayniyta, may santo kaj Dios kasqayta ima. Rejsisqa kasaj tukuy runaspa ñaupaqenkupi, yachanqankutaj noqa Jehová Dios kasqayta.”
^ párrafo 6 Wañusqa Qochapi tarikusqan qhelqasqasqa ñaupa hebreo qhelqasqasmanta nisqa 1.000 watasmanta aswan unayniyoj. Chay ñaupa hebreo qhelqasqasmanta Traducción del Nuevo Mundo nisqa Biblia tijrachikuyta qallarerqa.
^ párrafo 7 Wakin yachayniyoj runasqa kikillantataj ninku.
^ párrafo 7 El apéndice 1A de la Biblia con referencias nisqapi “El nombre divino en las Escrituras Hebreas”, nisqata 1559 paginapi leey.
^ párrafo 9 Malaquías 3:16 (NM): “Chaypacha Jehovata manchachikojkuna parlanakorqanku, Jehovataj sumajta uyarerqa imatachus nisqankuta. Chantá Jehovaj ñaupaqenpi uj libro qhelqakorqa, payta manchachikojkuna, paypa sutinta jatunchajkunataj chay libroman jina yuyarisqa kanankupaj.”


text:
TAPANMANTA | BIBLIATA, ¿NIÑACHU VALECHINA KANQA?
Cientificospa ruwasqasninku
Cienciamanta parlaspaqa científicos, * doctores ima, sumajta estudiaytawan yachasqankumanta, ruwasqankumanta ima parlashanchej. Chaypajtaj paykunaqa mayta kallpachakunku. Chantapis chayta ruwayqa wakin kutis mana atikullanchu. Nitaj munasqankuman jinapunichu imapis llojsin. Chayrayku wakin cientificosqa imatapis allinta yachanankupaj semanasta, killasta, watasta ima estudianku. Wakin kutistaj chayta ruwasqanku yanapawanchej, wakin kutistaj mana. Chaymanta astawan parlarina.
Europamanta uj empresa chʼichi yakuta llimphuchanapaj uj aparatota plasticomanta ruwarqa. Chay aparatoqa mana usqhayllatachu fregakun. Chantapis jatun ñakʼariykuna kajtin uj sumaj yanapa. Sutʼincharinapaj, 2010 watapi Haití suyupi uj terremoto karqa, chaypitaj chay aparatos uj sumaj yanapa karqanku.
Chantapis Jallpʼamanta aswan patapi ashkha satélites kallantaj. Chaykunataj maypichus imapis kashasqanta yachanapaj yanapawanchej, chaytataj GPS ninku. Unayqa chay GPS militaresllapaj karqa. Kunantaj wakin choferes, pilotos, barcota apaykachajkuna ima, chaywan yanapachikunku. Chay GPS nisqata científicos ruwasqankurayku, maymanpis usqhayllata chayayta atinchej.
Qanpata uj celular, uj computadora chayri Internet tiyapusunki chayqa, cientificospa ruwasqankuwan yanapachikushanki. Chantapis yanapachikushallankitaj, ruwasqanku jampiswan jampichikuspa, avionpi viajaspa ima. Arí, cientificospa ruwasqankoqa yanapawanchej.
CIENTIFICOSPA RUWASQASNINKU
Cientificosqa imaynatachus tukuy ima rikhurisqanta yachanankupaj, cielopi kaj imasta, kay Jallpʼapi kaj imasta estudiashanku. Chaykunamanta wakenqa maquinasllawan rikukun, wakintaj ni chaywanpis. Chayrayku wakinkuna ninku: “Científicos chay estudiasqankuwan, ¡Dios kasqanta rikuchinankuña!”, nispa.
May rejsisqa científicos, yachayniyoj runas ima, runas Diospi creenankuta mana munankuchu. Amir Aczel qhelqaj nin: “Chay runasqa cientificospa nisqankuwan Dios mana kasqanta rikuchiyta munanku”, nispa. Sutʼincharinapaj, uj may rejsisqa runa nerqa: “Dios kasqantapuni rikuchinanpaj ni ima kanchu, chaytaj rikuchiwanchej Dios mana kasqanta”, nispa. Wakinkunataj ninku Diospi creey qhasi manakaj imaspi creey jina kasqanta, yuyankutaj chaykunapi mana creenankuchu kasqanta. *
Científicos chay imasta ninankupaj, ¿tukuy imatapunichu yachanku? Mana. Tukuy ima astawan sutʼinchakojtinpis, wakin cientificosqa ninku mana tukuy imapunichu sutʼita yachakusqanta, ichá ni jaykʼajtaj yachakunanta. Steven Weinberg sutiyoj runaqa premio Nobel de Física nisqata japʼerqa, pay nin: “Ni jaykʼajpis tukuy imataqa yachasunchu”, nispa. Gran Bretañamanta Martin Rees sutiyoj cientificotaj nin: “Wakin imastaqa ni jaykʼaj entiendesunchu”, nispa. Arí, mayraj yachananchej kashan imaschus Jallpʼapi kasqanmanta, imayna ruwasqachus uj célula kasqanmanta, imaschus cielopi kasqanmanta ima. Kunantaj chaymanta astawan parlarina.
Cientificosqa mana entiendeyta atinkuchu imaynatapunichus uj célula mikhunata kallpaman tukuchisqanta, proteinasta rikhurichisqanta, nillataj imaynatachus mirasqantapis. Kay imasta cientificosqa nipuni sutʼinchayta atinkuchu.
Pillapis may chhika altomanta phinkimuspaqa, imanarpakonqa chayri wañonqa. Imaynachus chay kasqantataj cientificosqa mana sutʼita entiendenkuchu, nillataj entiendenkuchu imaraykuchus killa mana anchata Jallpʼaman qayllamusqanta, nillataj karunchakusqanta.
Científicos nisqankuman jina, cielopi casi tukuy ima kajqa mana rikukunchu, nitaj cientificospa ruwasqanku imaswan midiyta atikunchu. Chayrayku paykunaqa chay imasta materia oscura, energía oscura nispa sutichanku. Nitaj pipis yachanchu imachus chay kasqanta.
Cientificosqa ashkha imasta mana yachankuchu. Uj may rejsisqa doctor nin: “Noqanchejqa pisillata yachanchej. Yuyasqayman jina uj cientificoqa astawan imatapis yachayta munanan tiyan, nitaj yachasqallan cheqa kasqanta ninanchu tiyan”, nispa. Mana tukuy imatachu yachasqanchejrayku, mana niyta atisunmanchu imapis ajinapuni kasqanta.
Sichus qan yuyanki científicos tukuy imataña yachasqankurayku niña Bibliata valechina kasqanta, Diosmantapis qonqakapuna kasqanta chayqa, yuyarikuy científicos mana tukuy imatapunichu yachasqankuta. Chantapis Encyclopedia Britannica nisqa libro, estrellasta unaymantaña estudiakushasqanmanta parlayta tukuytawan, nerqa: “Estudiayta qallarisqankumantapacha 4.000 watasña kajtinpis, nipuni tukuy imachu cielopi kaj imasmanta yachakun. Kunankamapis imatachus ñaupa runas yacharqanku, chayllata yachanchej”, nispa. Jina kajtin cientificospa yachasqanku, ¿qhasillapajchu?
Jehovaj testigosnenqa cientificospa nisqankupi creenatachus, manachus sapa uj ajllana kasqanta jatunpaj qhawayku. Kallpachakuykutaj Biblia nisqanta kasukunaykupaj. Biblia nin: “Tukuy runas yachachunku kʼachas kasqaykichejta”, nispa (Filipenses 4:5). Munaykutaj Bibliaj nisqanta, cientificospa nisqankuwan kikincharinaykita.
^ párrafo 3 Kay yachaqanaspi científicos nispaqa, antropologosmanta, biologosmanta, fisicosmanta, físicos nuclearesmanta, cosmologosmanta, astronomosmanta ima parlashayku.
^ párrafo 9 Wakenqa Bibliapi mana creenkuchu. Iglesiamanta kajkuna Jallpʼa tukuy planetaspa chaupinpi kashasqanta, Diosqa cielota, Jallpʼata ima 24 horasniyoj 6 diasllapi ruwasqanta ima yachachisqankurayku. Chaytaj mana jinachu ( 5 paginata leey).


text:
CRISTIANO KAUSAYNINCHEJ: TANTAKUYPAJ Junio de 2017
Publicacioneswan willanapaj
Imaynatachus ¡Despertad! revistawan willanapaj, kausayqa uj regalo jina kasqanta yachachinapajwan. Chay yuyaychaykunaman jina willanaykipaj wakichikuy.
BIBLIAMANTA SUMAJ YACHACHIYKUNA
Jehovaj nisqanqa juntʼakunpuni
Babilonia urmananmanta, jatun kayninpis tukukunanmanta profeciaqa, Jeremiaspa profecianman jinapuni juntʼakorqa.
CRISTIANO KAUSAYNINCHEJ
Jehovaj nisqasninpi sinchʼita creena
Josué nerqa Jehovaj tukuy ima nisqan juntʼakusqantapuni. ¿Imaynatá Diospa nisqasninpi sinchʼita creellasunmanpuni?
BIBLIAMANTA SUMAJ YACHACHIYKUNA
Pacienciawan suyakoyqa aguantanapaj yanapawanchej
¿Imataj Jeremiasta yanaparqa sinchʼita ñakʼarishajtin pacienciawan suyakunallanpajpuni? ¿Imaynatá wakichikusunman aswan qhepaman jamoj ñakʼariykunapaj?
BIBLIAMANTA SUMAJ YACHACHIYKUNA
Ezequielqa Diospa nisqanta runasman willaspa kusikorqa
Jehovaqa mosqoypi jina Ezequielman qhelqasqa librota qorqa, mikhuykuy nerqataj. ¿Imataj chay niyta munarqa Ezequielpaj?
CRISTIANO KAUSAYNINCHEJ
Kusiywan sumaj willaykunata willana
Wakin kutis ichá Diospa Gobiernonmanta willayta mana atillasunchu, jinapis Diosqa munan kusiywan sirvinanchejta. ¿Imaynatá kusiywan predicasunman?
BIBLIAMANTA SUMAJ YACHACHIYKUNA
¿Imatataj ruwananchej tiyan manchay ñakʼariy tiempopi mana wañunapaj?
Ezequiel mosqoypi jina rikusqanqa Jerusalén chinkachisqa kashajtin juntʼakorqa. ¿Imaynatá kay tiempopi juntʼakun?
CRISTIANO KAUSAYNINCHEJ
Jehovaj kamachiykunasninman jina kausakunallapuni
Noqanchejqa mana manchachikuspa Dios llimphu kausayniyoj kanapaj kamachisqanman jina kausakunanchej tiyan. ¿Imaynamantá? ¿Imaraykutaj chay may sumaj?


text:
¿Haykataq Jehova Diospa testigonkuna kanku enteron pachapi?
¿Pikunatam Jehova Diospa testigon nispa sutichaniku?
Jehova Diospa testigon nispaqa sutichaniku sapa killa Diosmanta willakuqkunallatam (Mateo 24:14). Paykunaqa kanmanmi bautizasqaña kaqkunapas utaq manaraq bautizasqa kaqkunapas.
¿Qunachu qullqita Jehova Diospa testigon kanapaq?
Manam. Manam qullqitaraqchu qunayki testigo kanaykipaqqa nitaq Diospa llaqtanpi imapipas yanapakunaykipaqqa (Hechos 8:18-20). Manam yachakunchu pikuna qullqi qusqankutaqa. Llapallan testigokunam Diospa llaqtanpiqa yanapakunku tiemponkuta, kallpankuta hinaspa qullqichankutapas Diospa munaynin ruwakunanpaq servichikuspanku (2 Corintios 9:7).
¿Imaynatam yachanku sapa killa hayka testigokuna Diosmanta willakusqankuta?
Sapa killam testigokunaqa hayka hora willakusqankumanta huk papelchapi qillqaspa maymi huñunakusqankupi punta apaqkunaman qunku.
Hayka willakusqankumanta lliwta yuparuspam sapa nacionpi betel wasiman apachinku. Betel wasiñataqmi qawasqanku nacionkunapi utaq llaqtakunapi hayka willakusqankumanta Estados Unidos nacionpi betel wasiman apachinku.
Wata tukuruptinñataqmi, * chayraq yachakun sapa nacionpi testigokuna hayka kasqankumanta. Chayqa yanapakunmi enteron pachapi hayka kasqankuta yachanapaqpas. Internetpim “Enteron allpa pachapi” niqpi tarinki sapa nacionpi hayka testigo kasqanmanta. Chay willakuykunamanta yachaspaykum anchata kusikuniku Jesuspa tiemponpi Diosta yupaychaqkuna hina (Hechos 2:41; 4:4; 15:3).
¿Jehova Diospa testigon nispachu sutichankichik huñunakuynikichikman riq runakunata hinaspa yachachisqaykichik runakunatapas?
Manam. Manaraq testigo kaptinkupas anchatam kusikuniku ñuqaykuwan huñunakuptinkuqa. Paykunamanta achkam Jesuspa wañukusqanta yuyarinapaq huñunakuyman hamunku. Paykuna hayka kasqankutaqa yachaymankum Jesuspa wañukusqanta yuyarinapaq huñunakuyman hayka hamusqankuta yupaspayku. 2017 watapim Jesuspa wañukusqanta yuyarinapaq huñunakuyman riqkuna karqaku 20.175.477 runakuna.
Achka runakunam huñunakuyniykuman mana rispapas bibliamanta wasinkupi mana imallapaq yachachisqa kachkanku. 2017watapim sapa killa yaqa 10.071.524runakunaman bibliamanta wasinkupi yachachirqaku. Wakinpiqa iskay-kimsamanmi chay ratulla yachachirqaku.
¿Imanasqataq censota ruwaptinkuqa aswan achka testigokuna kanku qamkunapa nisqaykichikmantaqa?
Censaspanku ima religionniyuq kasqankuta tapuptinkuqa achkam ninku “kay-utaq wak religionniyuqmi kani” nispa chay religionpi mana bautizasqa kachkaspanpas. Estados Unidospi censo ruwaqkunam nin: “Censota ruwaspaqa yachaytam munaniku runakuna ima religionniyuq kasqankuta, ichaqa runakunam allinpaq qawasqankuta religionta religionninpaq hapinku”, nispa. Ñuqaykum ichaqa testigokunataqa yupaniku Diosmanta sapa killa willakuqkunallata, manam yupanikuchu testigo kasqanpaq lliw hapikuqkunataqa.
^ par. 2 Testigokunaqa watataqa yupaniku 1 septiembre killamanta qatiqnin watapa 31 agosto killankamam. Kaypi piensarisun, 2015 wataqa 1 septiembre 2014 watamanta 31 agosto 2015 watakamam.
^ par. 16 Testigokunaqa watataqa yupaniku 1 septiembre killamanta qatiqnin watapa 31 agosto killankamam. Kaypi piensarisun, 2015 wataqa 1 septiembre 2014 watamanta 31 agosto 2015 watakamam.


text:
Kay folletoqa sumajta yanapasonqa
Diospa Palabranmanta yachakuspa, mayta miskʼichikunki. Imajtinchus parrafospa patitanpi, uj tapuy yanitapi rikhurin. Kutichiyninta Bibliaykipi tarinaykipajtaj, parrafospa tukukuyninpi leey nisqata maskʼariy.
Bibliaj versiculosninta leeshaspa, imaynatachus tapuykunaman kutichisqanta reparay. Jehovaj testigosnenqa, Diosmanta Qhelqasqata may kusiywan sutʼinchasonqanku. Lucas 24:32, 45 leey.
Sutʼinchaynin: Kay folletopi rikhurej publicacionestaqa, Jehovaj testigosnin orqhonku.
ASTAWAN YACHAKUY
MANA PAGASPALLA BIBLIAMANTA YACHAKUY
¿Imaynatá Bibliamanta yachachiyku?
Jallpʼantinpi Jehovaj testigosnin, Bibliamanta yachachisqankurayku rejsisqa kanku. Imaynatachus chayta ruwasqankuta qhawariy.


text:
7 CAPÍTULO
Kasukuyqa allinninchispaqmi
¿GUSTASUNKICHU jujkuna “kayta ruway”, “jaqayta ruway” nispa ninasuykita? Icha, ¿munasqallaykitachu ruwayta munanki? A ver, cheqaqllata niway...
¿Iman qanpaq aswan allin kanman? ¿Munasqallaykita ruwaychu icha tayta-mamaykiq nisqanta ruwaychu?... Jehová Diosqa munanmi llapa wawakuna tayta-mamanku kasukunankuta. ¿Imaraykun chayta munan? Chaymantan kunan yachasun.
¿Jayk’a wataykipin kashanki?... Tayta-mamayki, abueloykikunari, ¿jayk’a watanpin kashanku?... Chhaynaqa paykunan qanmanta aswan unayta kausashanku ¿riki? Askha watayoq runakunaqa sapa watanmi imaymanata uyarispa, rikuspa, ruwaspa imaymanata yachanku. Chaymi wawakunaqa kuraqkunamanta imaymanata yachankuman.
¿Reqsinkichu pillatapas qanmanta aswan sullk’a kaqta?... ¿Qanchu icha paychu astawan imatapas yachan?... Qanmi ¿riki? ¿Imarayku?... Arí, paymanta aswan unaytaña kausasqaykirayku.
Kunanqa niway, ¿pin qanmanta, noqamanta, llapa runakunamantapas aswan unayta kausashan?... Arí, Jehová Diosmi. Paymi llapanchismantapas astawan yachan. Chaymi ima kamachikusqantapas kasukunanchis mayninpi sasaña kanman chaypas. ¿Yacharankichu juj kutin Jesuspaq Diosta kasukuy sasa kasqanta?...
Jehová Diosmi Jesusta kamachiran juj ruwayta junt’ananpaq. Jesuspaqqa sasan karan chayta junt’ay. Chaymi payqa dibujopi rikusqayki jina Diosmanta mañakuran. Niranmi: ‘Yayáy, munanki chayqa, kay sasa ruwayta noqamanta karunchay’, nispa. Ichaqa, ¿ima niranmi mañakuyta tukushaspa?...
Kaytan niran: “Ichaqa ama munasqaychu kachun, aswanpas qanpa munasqayki”, nispa (Lucas 22:41, 42). Jesusqa papanpa munaynintan ruwayta munaran manan paypa munaynintachu. Chaymi Jehová Diospa kamachisqanta ruwaran.
¿Imatan chaymanta yachanchis?... Mayninqa sasan kanman Diosta kasukuy, chaywanpas kasukunanchismi. ¿Imatawanmi yachanchis?... Jehová Dioswan Jesuswan mana kaq runallachu kasqankutan. Jehová Diosmi Jesusmantaqa aswan atiyniyoq, jinaspapas aswan yachayniyoqmi.
Diosta munakuspaqa kamachisqantan kasukusun. Biblian nin: ‘Diosta munakuqqa kamachisqantan kasukun’, nispa (1 Juan 5:3). Chaymi llapallanchis Diosta kasukunanchis. Qanpas kasukuytan munanki ¿riki?...
Bibliapi leesun wawakunaman Diospa kamachisqanta. Maskhasun Efesios libropi, 6 capitulota, 1, 2, 3 versiculokunata. Chaypin nin: ‘Wawakuna, tayta-mamaykichista kasukuychis, chay ruwaytan allinpaq Dios qhawarin. Ñaupa tiempopi promesayoq kamachikuymi nin: “Tayta-mamaykitan respetanki”, nispa. Chay kamachikuypa promesanmi nin: “Chhaynapin allillan kanki, unaytataq kay pachapi kausanki”’, nispa.
Chaypi leesqanchis jina, Jehová Diosmi kamachishasunki tayta-mamaykita kasukunaykipaq. Tayta-mamaykita kasukuspan rikuchinki paykuna respetasqaykita. Jinaspapas Diosmi prometen paykunata kasukunki chayqa allillan kanaykita.
Willasayki ñaupa tiempopi Diosta kasukusqankurayku salvakuq runakunamanta. Paykunaqa Jerusalén llaqtapin tiyaranku. Chay llaqtapi runakunaqa manan Diosta kasukurankuchu. Chaymi Jesús willaran Jerusalén llaqta thunichisqa kananta. Ichaqa willaranmi kasukuq runakuna imayna salvakunankuta. Niranmi: ‘Jerusalén llaqtata rikunkichis soldadokunawan muyuykusqa kashaqta chayqa, yachaychis ch’usaqyachisqa kanan tiempo qayllaykamusqanta. Chaypacha Jerusalenpi tiyaqkuna orqokunaman ayqeychis’, nispa (Lucas 21:20-22).
Jesuspa willasqan jina, qhepamanmi Roma soldadokuna Jerusalenta muyuykuranku thunichinankupaq. Ichaqa qonqayllan soldadokuna llaqtankuman kutipuranku. Chayta rikuspan Jerusalenpi tiyaq wakin runakuna niranku: ‘Manan imapas pasanqachu kayllapi qhepakusun’, nispa. Ichaqa, ¿ima niranmi Jesús?... Jerusalén llaqtapi tiyawaq karan chayri, ¿imatataq ruwawaq karan?... Jesusta kasukuqkunaqa kaqpachan Jerusalenmanta lloqsispa orqokunaman ayqekuranku.
Ichaqa manan imapas llaqtata pasaranchu. Jinan juj wata pasaran, chaymanta iskay wata, chaymantataq kinsa wata. Wakin runakunaqa nisharankupaschá: “Jerusalén llaqtamanta ripuqkunaqa sonson karanku”, nispa. Ichaqa tawa watamantan Roma ejército kutimuran llaqtata thuninanpaq. Chay kutipiqa manañan pipas llaqtamanta lloqsiyta atiranchu. Chaymi yaqa llapa runakuna wañupuranku, wakintataq presota apapuranku.
Jesusta kasukuqkunatari, ¿iman pasaran?... Arí, manan imapas pasaranchu. Paykunaqa Jerusalenmantan karupi kasharanku. Manan pipas paykunata imanaranpaschu. Kasukuq kasqankuraykun salvakuranku.
Qantari, ¿salvasunkimanchu kasukuq kay?... Yaqapaschá tayta-mamayki nisunkiku: “Aman callepi pujllankichu”, nispa. ¿Imaraykun chayta nisunkiku?... Arí, carro mana sarunasuykipaqmi. Ichaqa yaqapaschá juj p’unchay ninki: “Kunanqa manan ima carropas kanchu. Juj wawakunapas pujllashankun manataqmi imapas pasanchu”, nispa.
Chhaynatan niranku Jerusalenpi tiyaq runakunapas. Roma soldadokuna kutipusqankuta rikuspan niranku: “Manan imapas pasanqachu”, nispa. Paykunata qhawarispan jujkunapas llaqtapi qhepakuranku. Chay runakunaqa Jesuspa willasqanta mana kasukusqankuraykun wañupuranku.
Fosforowan pujllaymanta rimasun. ¿Yaqachu jayk’aqllapas fosforowan pujllaranki?... Wakin wawakunaqa ninawanmi pujllanku. Ichaqa sinchi peligroson chayqa. Ninawan pujllaspaqa wasiykitan kanaykuwaq chaypitaq qanpas wañuwaq.
Ama kayta qonqaychu: Allin kanaykipaqqa kasukuqmi kanayki. ¿Pin wawakunata nin: ‘Tayta-mamaykichista kasukuychis’, nispa?... Arí, Jehová Diosmi. Chaytaqa nisunki munakusqasuykiraykun.
Kasukuyqa allinpunin, chayta astawan yachanapaq leesun Proverbios 23:22; Eclesiastés 12:13; Isaías 48:17, 18; Colosenses 3:20.


text:
17 CAPÍTULO
¿Imata ruwaspan kusisqa kasunman?
LLAPA runakunan kusisqa kayta munanchis ¿riki?... Ichaqa, ¿imaraykun mana llapa runachu kusisqa kanku?... Manan yachankuchu kusisqa kanapaq imachus ruwanankuta. Wakinqa ninkun: “Qhapaq kaspan kusisqa kasaq”, nispa. Ichaqa qhapaqña kaspapas manan kusisqachu kanku.
Jesusmi willaran kusisqa kanapaq imachus ruwananchista. Niranmi: “Qoypin aswan kusikuyqa kan, manan chaskiypichu”, nispa (Hechos 20:35). Chhaynaqa, ¿imatan ruwananchis kusisqa kanapaq?... Arí, jujkunapaqmi allinkunata ruwananchis. ¿Yacharankichu chayta?...
“Regalota chaskiqkunaqa manan kusisqachu kanku” ¿nispachu Jesús nisharan?... Manan, manan chaytachu nisharan. A ver, ¿imaynan qan sientekunki juj regalota chaskispa?... Kusikunkin ¿riki? Llapanchispas kusikunchismi juj regalota chaskispaqa.
Ichaqa jujkunaman imallatapas qospan aswan kusisqa kasun. Ichaqa, ¿pin llapanchismanpas aswan askha regalokunata qowanchis?... Arí, Jehová Diosmi.
Biblian nin: ‘Diosmi runakunaman qon kausayta tukuy imaymanatawan’, nispa. Arí, Diosmi qowanchis paratapas intitapas. Chaywanmi plantakunata wiñachin mijuy kananpaq (Hechos 14:17; 17:25). Chaymi Bibliapi Diosta nikun: ‘Kusisqa Dios’, nispa (1 Timoteo 1:11). Imaymanata qowaspanchismi Diosqa kusikun. Chayta ruwaspan noqanchispas kusisqa kasun.
¿Imakunatan jujkunaman regalasunman? ¿Imatan qan regalawaq?... Wakin regalokunataqa qolqewanmi rantina, valentaqmi kanpas. Chhayna regalota qoyta munashanki chayqa, propinaykitan juñunayki kanqa.
Ichaqa kanmi juj regalokunapas. Chayqa manan rantinapaqchu. Mayninqa ch’akiypi kashaq runamanmi juj vaso unuta qoykuwaq. Chaymantaqa anchatan agradecekusunki, qanpas anchatan kusikunki.
Yaqapaschá juj p’unchay mamaykiwan torrejata ruwankichis. Sapallayki mijunaykimantaqa, ¿imata ruwaspan aswan kusisqa kanki?... Arí, amigoykikunaman qoykuspan. ¿Qoykuwaqchu paykunaman?...
Jesuspas apostolninkunapas qoykukuq runakunan karanku. ¿Imatan jujkunaman qoranku?... Aswan allin kaqninkutan. Paykunaqa Diosmanta allin willakuykunatan yacharanku. Chaytan jujkunaman yachachiranku. Manataqmi chay qosqankumanta qolqeta mañarankuchu.
Juj kutinmi apóstol Pablo amigon Lucaswan mayu qayllaman riranku. Paykunaqa uyarirankun chay mayu qayllapi juj t’aqa warmikuna Diosmanta mañakuq kasqankuta. Jinan chayman chayaqtinku rikuranku askha warmikunata Diosmanta mañakushaqta. Chaypin reqsiranku sumaq sonqoyoq warmita.
Paykunamanmi Pabloqa Jehová Diosmanta gobiernonmantawan willaran. Lidia sutiyoq warmin tukuy yuyaywan uyariran Pabloq willasqanta. Chay qhepamanmi Pablota Lucastawan niran: “Jehová Diospaq junt’aq kasqaytataq rikuwankichis chayqa, jamuychis wasiyman, chaypi qhepakuychis”, nispa. Jinan paykunata wasinpi alojaran (Hechos 16:13-15).
Lidiaqa kusisqan kasharan Pablota Lucastawan wasinpi alojaspa. Paykunan Lidiaman yachachiranku Jehová Diosmanta, Jesusmanta, wiñay kausaymantawan. Lidiaqa tukuy sonqomantan paykunaman qoran mijunata, puñunankupaq juj cuartotapas. Chaymi payqa kusisqa sientekuran. Chaytan noqanchispas ruwananchis. Sichus pimanpas juj regalota qonki chayqa, tukuy sonqomantan qonayki. Obligasqa jinalla qonki chayqa, manan kusisqachu kanki.
Sichus askha misk’iyki kashaqtin niykiman: “Jaqay erqeman invitaykuy”, nispa chayri, ¿kusisqachu invitawaq?... Munakusqayki amigoykimanri, ¿kusisqachu invitaykuwaq?...
Pitapas anchatapuni munakunki chayqa, tukuy kaqniykitaraqmi qoyta munanki ¿riki? Jehová Diostapas astawan munakusun chayqa, tukuy kaqninchistan payman qosun.
Juj kutinmi Jesús rikuran juj wajcha warmita. Chay warmiqa anchatan Diosta munakuran, chaymi tukuy kaqninta Diosman qoran. Paypaqa iskay moneda qolqechallanmi karan, chaytan templopi kaq qolqe churanaman churaykuran. Juj runakunaqa manachá rikurankupaschu churasqantaqa. Manataqmi pipas obligaranchu chayta ruwananpaq. Paymi ichaqa anchata Diosta munakuran, chaymi kusisqa sonqowan chayta ruwaran (Lucas 21:1-4).
¿Imakunata ruwaspan rikuchiwaq qoykukuq kasqaykita?... Sichus tukuy sonqomanta qonki chayqa, kusisqan sientekunki. Kusisqa kananchista munaspan Jesusqa kamachiwanchis qoykukuq kanapaq (Lucas 6:38). Chayta ruwaspan jujkunata kusichisun, noqanchispas kusisqan kasun.
¿Imakunatawanmi ruwananchis jujkunaman qospa kusisqan sientekunapaq? Chaypaq leesun Mateo 6:1-4; Lucas 14:12-14; 2 Corintios 9:7.


text:
JESÚS SHINA CAUSASHUNCHIJ
Diosta alli sirvingapajca: Humilde cashunchij
¿IMAMANTATAJ MINISHTINCHIJ?
Jehová Diospaj amigo tucuchunmi ayudan (Sl 138:6).
Shujtajcunahuan alli apanacuchunmi ayudan (Flp 2:3, 4).
Jatun tucushca canaca llaquimanmi apan (Pr 16:18; Eze 28:17).
¿IMATATAJ RURANA CANCHIJ?
Consejota mañashpa ñucanchij causaipi pajtachishunchij (Sl 141:5; Pr 19:20).
Shujtajcunata sirvishunchij (Mt 20:25-27).
Imata alli ruranata yachashcamanta o Diosta ashtahuan sirvicushcamanta ama jatun tucushunchij (Ro 12:3).
JEHOVÁ DIOSMANTA CARUYACHIJ RURAICUNAMANTA CUIDARISHUNCHIJ: JATUN TUCUNAMANTA NISHCA VIDEOTA RICUSHPA CAI CATIJ TAPUICUNATA CUTICHI:
¿Cunajpica ima shinataj chasquinchij?
¿Diosta mañanaca ima shinataj humildecuna cachun ayudan?
¿Humildecuna cashcataca ima shinataj ricuchi tucunchij?


text:
¿Munawaqchu %% rimaypi kay yachachikuy leeyta?
Bibliata leenapaq | MUSUQ PACHAPI KAWSAQKUNAPAQ DIOSPA PALABRAN
¿Munawaqchu %% rimaypi kay yachachikuy leeyta?
24 Templomanta lluqsiruspan Jesus richkaptinmi qatiqninkuna asuykurqaku templota qawachinankupaq.
2 Hinaptinmi Jesus nirqa: “¿Qawachkankichikchu tukuy kaykunata? Chiqaptapunim nikichik: Manam chulla rumipas pirqasqaqa qipanqachu, lliwmi tuñichisqa kanqa”, nispa.
3 Olivos muqupi tiyachkaptinmi qatiqninkuna asuykuspa sapallanpi tapurqaku: “Niykuwaykuyá: ¿Haykapitaq chaykunaqa kanqa? Hinaspapas, ¿ima señaltaq qawachinqa chayaramuspa kaypi kasqaykita chaynataq kay tiempopa tukupayninmantapas?”, nispa.
4 Hinaptinmi Jesus nirqa: “Cuidakuychikyá, yanqañataq pipas pantachisunkichikman,
5 achkam hamunqaku ñuqapa sutiypi ‘ñuqam kani Cristo’ nispanku. Hinaspam achkata pantachinqaku.
6 Qamkunaqa uyarinkichikmi guerrakunamanta hinaspa guerrakuna kasqanmanta, amayá manchakuychikchu. Chaykunaqa kananmi, ichaqa manam tukuy imapa tukupayninraqchu.
7 Huk nacionmi peleanqa huk law nacionwan chaynataq huk gobiernopas huk law gobiernowan, kanqam kaypi-chaypi muchuykuna hinaspa terremotokuna.
8 Tukuy kaykunaqa wachakuq warmipa nanaywan hapichikusqan hina ñakariykunapa qallariyllanraqmi.
9 Chaymantam ñakarinaykichikpaq entregasunkichik hinaspa wañuchisunkichik, sutiyraykutaqmi lliw nacionkunapas chiqnisunkichik.
10 Hinaptinmi achka runakuna iñiyninkuta saqinqaku, huknin-hukninmi traicionanakunqaku hinaspa chiqninakunqaku.
11 Diosmanta willakuq tukuqkunapas achkallañam rikurimunqaku hinaspam achkata pantachinqaku.
12 Chaynallataqmi tukuy mana allinkuna yapakusqanrayku yaqa llapallan runakunapa kuyakuynin chiriyarunqa.
13 Ichaqa tukupaykama takyaqmi salvasqaqa kanqa.
14 Diospa munaychakuyninmanta kay sumaq willakuymi willakusqa kanqa enterollan kay pachapi llapallan nacionpi runakuna yachanankupaq, chayñam tukuy imapas tukunqa.
15 Chaynaqa, sichu Diosmanta willakuq Danielpa nisqanman hina rikunkichik purmachiq millakuypaq kaqta chuya sitiopi sayachkaqta (pipas kayta leeqqa allinta entiendechun), hinaspaqa
16 Judeapi kaqkunayá urqukunaman ayqiychik.
17 Wasipa hawanpi kaqpas amayá uraykuchunchu wasinmanta imanpas hurquqqa,
18 chakrapi kaqpas amañayá hawan pachan huqariqqa kutichunchu.
19 ¡Ay imaynaraq kanqaku chay punchawkunapi wiksayuq warmikuna hinaspa ñuñuq wawayuq warmikunapas!
20 Hinallayá Diosta mañakuychik ayqinaykichik punchaw ama paranan hinaspa chirinan tiempopi nitaq sabado punchawpi kananpaq,
21 hinaptinmi llumpa-llumpay ñakariy punchawkuna kanqa, manam chaynaqa karqachu runakunapa qallariyninmantapacha kunankamapas, manataqmi huktawanqa kanqañachu.
22 Arí, chay punchawkuna mana asllayaptinqa manam pipas salvakunmanchu, ichaqa akllasqakunaraykum chay punchawkunaqa asllayanqa.
23 Chaynaqa, sichum pipas nisunkichik ‘kaypim Cristo kachkan’ utaq ‘wakpim kachkan’ nispa, hinaptinqa amayá kasuychikchu.
24 Rikurimunqam Cristo tukuqkuna hinaspa Diosmanta willakuq tukuqkuna, hinaspam admirakuypaq milagrokunata chaynataq mana pipapas ruway atisqankunata ruwanqaku. Chaynapim akllasqakunatapas atikuptinqa pantachinqaku.
25 Kaykunamantaqa willarqaykichikñam.
26 Chayrayku, sichum pipas nisunkichik ‘¡purunpim kachkan!’ nispa, hinaptinqa amayá lluqsiychikchu. ‘¡Wasi ukupim kachkan!’ nispa nisuptikichikpas amataqyá kasuychikchu.
27 Imaynam rayopa llipityasqanpas kancharin intipa qispimunan lawmanta intipa siqaykunan lawkama, chaynam kanqa runapa churin chayaramuspa kaypi kaptinpas.
28 Maypipas wañusqapa kasqanpim ankakuna huñunakunqa.
29 Chay punchawkunapi ñakariy pasaruptillanmi intipas tutayarunqa, killapas manaña achkinqachu, lucerokunapas hanaq pachamanta wichimunqa, cielokunapi kaqkunapas taspipasqa kanqa.
30 Chaymantam cielopi rikurinqa runapa churinpa señalnin, hinaptinmi kay pachapi llapa ayllukuna qaparispanku waqanqaku hinaspam rikunqaku runapa churinta tukuy atiywan hinaspa hatun kanchariywan puyukunapa hawanta hamuchkaqta.
31 Hinaptinmi payqa hatun cornetilla waqaykuptin angelninkunata kachamunqa, paykunañataqmi akllasqakunata huñunqaku kay pachapa tawan lawninmanta, hinaspa hanaq pachapa cantonmanta cantonkama.
32 Kunanñataqyá higos sachawan rikchanachiymanta kayta yachaychik: Musuq kallmankuna wiñamuspan rapinkunata ikllichimuptinqa yachankichikmi tarpuy tiempo hichpamusqanta.
33 Chaynallataqyá tukuy kaykuna kasqanta qawaspaykichikpas, yachaychik runapa churin kayllapiña utaq punkullapiña kasqanta.
34 Chiqaptapunim nikichik: Manam kay tiempopi runakunaqa chinkanqachu tukuy kaykuna kanankama.
35 Cielowan kay pachapas chinkanqam, rimasqaykunam ichaqa manapuni chinkanqachu.
36 Chay punchawmanta hinaspa chay horamantaqa manam pipas yachanchu, hanaq pachapi angelkunapas nitaq Diospa churinpas, aswanqa taytallaymi.
37 Imaynam Noeypa punchawninkuna karqa, chaynam kanqa runapa churin chayaramuspa kaypi kaptinpas.
38 Chay punchawkunapim manaraq sinchi para chayamuchkaptin runakuna mikuchkarqaku, tomachkarqaku hinaspa qarikunapas chaynataq warmikunapas casarakuchkarqaku Noey buqueman yaykunan punchawkama.
39 Manam kasukurqakuchu sinchi para chayaramuspa llapallanta chinkarachinankama. Chaynam kanqa runapa churin chayaramuspa kaypi kaptinpas.
40 Hinaptinmi iskay runakuna chakrapi kachkanqaku, hukninmi apasqa kanqa hukninñataqmi saqisqa kanqa,
41 iskay warmikunapas maraypim kutachkanqaku, hukninmi apasqa kanqa hukninñataqmi saqisqa kanqa.
42 Chaynaqa, qawan-qawanllayá kaychik, manam yachankichikchu ima punchaw señornikichik hamunantaqa.
43 Ichaqa kaytayá yachaychik: Sichum wasiyuq yachanman karqa imay horata wasinman suwa hamunanta hinaspaqa manachá puñunmanchu karqa wasinman suwa mana yaykunanpaq.
44 Chayraykuyá qamkunapas listolla kaychik, mana piensasqaykichik horapim runapa churinqa hamunqa.
45 Chiqaptapuniqa, ¿pipunitaq patronninpa churasqan allin ruwaq yuyayniyuq sirvienteqa? Paytam patronnin churarun sirvientenkunata tiempollanpi mikuchinanpaq.
46 ¡Mayna kusisqam chay sirvienteqa patronnin chayaramuspan chayna ruwachkaqta tariramuptinqa!
47 Chiqaptapunim nikichik: Tukuy kapuqninkunatam chay sirvientepa makinman churanqa.
48 Ichaqa sichu haykapipas chay sirviente mana allinta ruwaspan sunqunpi ninman: ‘Patronniyqa unamuchkanmi’, nispan.
49 Hinaspanñataq sirvientemasinkunata maqayta qallaykuspan sinkakuqllaña runakunawan mikuspan tomakunman,
50 hinaptinqa mana piensasqan punchawpi hinaspa mana yachasqan horapi chay sirvientepa patronnin hamuruspanmi
51 alli-allinta castigaspan iskay uya runakunapa kasqanman wischuykunqa. Chaypim waqaspan kiruntapas kirichichichinqa.
Apachiy
Apachiy
MUSUQ PACHAPI KAWSAQKUNAPAQ DIOSPA PALABRAN
Mateo 24
Quechua (Ayacucho)
Bibliata leey
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Lección 7
Diosca ¿ima shinataj ñucanchijta mandanga?
1. Diosca ¿ima shinataj ñucanchijta mandanga?
Jehová Diosca paipaj Churi Jesustami, jahua pachamanta Rey shina mandachun agllashca. Apocalipsis 11:
Diosca tucui mandajcunata tucuchishpami cai Allpata Jesús mandachun churanga. Jesús mandashpaca jahua pachapipish cai Allpapipish Diospaj munaitami pajtachinga. Dios agllashca Reyca gentecuna minishtishcata cushpami, tucuicuna shuj shinalla cai Allpapi causachun ayudanga. ¿Manachu caicunaca alli huillaicuna can? Daniel 2:
2. Jesusca ¿imamantataj alli mandaj can?
Diospaj Churi Jesusca cˈuyaj, tucuita alli ruraj cashcamantami alli mandaj can (Juan 1:
3. ¿Jesusca paillachu mandanga?
Jahua pachamanta Jesushuan mandachunca, Diosca ashalla gentecunatami agllashca (Apocalipsis 5:10). Cai Allpapi cashpaca Jesusca huaquin gentecunatami paita catichun agllarca. Paicunaca apostolcunami carca. Puntapica apostolcunatami Jehová Diosca Jesushuan mandachun agllarca. Diosca cunan punllacunacamami cˈaricunata, huarmicunatapish jahua pachamanta mandachun agllacushca. Paicuna huañushpaca Jesús shinami espíritu cuerpohuan jahua pachaman rin. Juan 14:
¿Mashnacunataj jahua pachaman ringa? Bibliapica ashalla gentecunami ringa ninmi. Paicunataca Jesusca ‘ashalla ovejacuna’ nircami (Lucas 12:32). 144.000 gentecunami Jesushuan Allpata mandangacuna. Apocalipsis 14:1-ta rezapai.
4. Mandana poderta cujpica ¿imatataj Jesusca rurarca?
Jesusca 1914 huatapimi mandana poderta chasquirca. Puntapica Diablota, shujtaj supaicunatapishmi jahua pachamanta cai Allpaman shitarca. * Diabloca manchanaita pˈiñarishpami tucui Allpapi achcata llaquichicun (Apocalipsis 12:
5. Jesús Rey cashcamantaca ¿imatataj cunan punllacunapi ruracun? ¿imatataj shamuj punllacunapi ruranga?
Muyundij Allpapi alli huillaicunata yachachishpami, tucui llajtacunamanta achca gentecunata Jesusca tandachicun. Huaranga huaranga alli shungu gentecunami Jesusta ña cazucuncuna. Mana allicunata Jesús tucuchicujpica, alli shungu gentecunaca quishpiringami. Shina cajpica, Jesús mandacujpi bendicioncunata chasquingapajca Jesustami cazuna canchij. Apocalipsis 7:
Jesús huaranga huatacunata mandacushpaca, gentecuna cushilla causachunmi Diospaj munaita pajtachishpa cai Allpataca shuj sumaj paraisota ruranga. Chai qˈuipaca Jesusca paipaj Yayamanmi mandanataca tigrachinga (1 Corintios 15:
^ par. 12 Bibliapaj profeciacuna 1914 huatapi pajtarishcata ashtahuan yachasha nishpaca, ¿Bibliaca imatataj yachachin? libropi 215-218 paginacunata ricungui.
Ashtahuan yachangapaj
¿Bibliaca imatataj yachachin?
‘Tucuri punllacunapimi’ causacunchij
Gentecunapaj causaipish, paicunapaj munaicunapishmi Biblia yachachishca shina ‘tucuri punllacunapi’ causacushcata ricuchin.
¿PICUNATAJ JEHOVÁ DIOSPAJ MUNAITA RURACUNCUNA?
¿Alli huillaicunata huillangapajca ima shinataj testigo de Jehovacunaca allichirishca can?
Huillashpaca, Jesús Allpapi cashpa ima shina huillashcata catishpami huillanchij. ¿Jesusca maillapitaj huillarca?


text:
Lección 13
Timoteoca gentecunatami ayudarca
Timoteoca huambramantami shujtajcunata ayudashpa cushicurca. Shujtaj llajtacunamanpish rishpami gentecunata ayudarca. Chaimantami cushilla causarca. ¿Paimanta ashtahuan yachasha ninguichu?...
Timoteomanca paipaj mamapish, paipaj abuelapishmi Jehovamanta yachachirca
Timoteoca Listra llajtapimi huiñarca. Paipaj mamaca Eunice, paipaj abuelaca Loida shuticunami carca. Timoteomanca uchillamantami Jehová Diosmanta yachachircacuna. Chaimantami Timoteoca uchillamantapacha gentecunaman Jehovamanta yachachisha nirca.
Timoteo ña jatun cajpica, Pabloca: “Ñucaca shujtaj llajtacunapimi huillagrini. ¿Ñucahuan risha ninguichu?” nircami. Timoteoca cushicushpami “¡ari risha ninimi!” nirca. Timoteoca gentecunata ayudasha nircami.
Timoteoca Pablohuanmi Grecia llajtapi caj Tesalónica llajtaman rirca. Chai llajtamanca achcata purishpa, barcopi rishpami chayarcacuna. Ña chayashpaca Diosmanta yachachishpami gentecunata ayudarcacuna. Shinapish huaquincunaca achcata pˈiñarishpami paicunata llaquichisha nirca. Chaimantami Pabloca Timoteondij shujtaj llajtacunapi huillanaman rirca.
Asha quillacuna qˈuipaca, Tesalónica llajtapi causaj huauquicuna ima shina cashcatami Pabloca yachasha nirca. Chaimantami Timoteota Tesalónica llajtaman cacharca. Chaipi causaj huaquin gentecunaca, Jesusta catijcunatami achcata llaquichishca carca. Shinapish ¡Timoteoca mana mancharcachu! Ashtahuanpish huauquicunata cˈuyashcamantami chai llajtaman rirca. Tesalónica llajtamanta tigrashpaca cushichij huillaicunatami Pabloman huillarca. ¡Tesalónica llajta huauquicunaca Jehová Diostami servishpa caticurca!
Achca huatacunatami Timoteoca Pablohuan Jehová Diosta servirca. Chaimantami “Timoteo shinaca pi shujtaj mana tiyanchu, huauquicunata ayudachunmi cachagrini, paica Jehová Diostapish gentecunatapish achcatami cˈuyan” nishpami Pabloca quillcarca.
¿Canca shujtajcunata cˈuyanguichu? ¿Jehová Diosmanta shujtajcunaman yachachisha ninguichu?... Chashna rurashpaca canpish Timoteo shinami cushilla causai tucungui.
BIBLIAPI REZASHUN:
2 Timoteo 1:5; 3:
15
Hechos 16:
1-5; 17: 1- 10
1 Tesalonicenses 3:
2-7
Filipenses 2:
19- 22


text:
Ikwayur
- Chawpipacha nisqa Tiksimuyup sinrinmanta ñawirinaykipaq chaypi qhaway.
Ikwayur (kastilla simipi: Ecuador, "Chawpipacha") nisqaqa Uralan Awya Yalapi huk mama llaqtam. Uma llaqtanqa Kitu llaqtam. Ikwayur Runaq Imayka 13.212.742 runakunam kawsachkanku (2006).
Yuyarina
Allpa saywachi[llamk'apuy | pukyuta llamk'apuy]
- Urqukuna: Chimpurasu, Impapura, Pichincha, Qutuphaqsi, Tunqurawra, Kayampi urqu, Sangay nina urqu
- Quchakuna: Impaqucha - P'uchqu qucha - Quwiqucha
- Mayukuna: Wayas mayu - Pastasa mayu - Napu mayu
- Wat'akuna: Yawatisuyu
Yurakuna wiwakunapash[llamk'apuy | pukyuta llamk'apuy]
Wiñay kawsay[llamk'apuy | pukyuta llamk'apuy]
Ñawpa pachapi[llamk'apuy | pukyuta llamk'apuy]
Kunan pacha Ikwadur icha Chawpipacha nisqa suyupiqa, ancha ñawpa pacha achka runa llaqtakunas tiyarqan. Ahinataq Waltiwya (Valdivia) nisqa runakunas Manawi markapi Santa Elena markapipas kawsarqan, 3500 kñ - 1800 kñ watakunapi. Paykunaqa sumaq k'apra ruraqsi karqan. Awya Yalapiqa manas ñawpaq huktaq runakunachu k'aprakunata rurayta yacharqan.
Achka wiñay kawsay yachaqkuna Juan de Velasco yachaq hina yuyarqan, aslla watamanta, Inkakunap hamusqankama, huk mamallaqta hatun pusaq Kitupi kawsarqan, pay Chawpipachap Antinkunatas kamachirqan, Puruha runallaqtamanta (Chimpurasu markapi), San Gabriel llaqtaman (Karchi markapi). Chay hatun pusaqqa Shyri nisqas karqan. Kunanqa manam tukuy wiñay kawsay yachaqkunachu pay hina yuyan. Astawan yachaqkuna yuyan, Chawpipachapi, Inkakunap hamusqankama, manas huklla hatun pusaqchu tiyarqan, aswantaq achka kurakakunas tiyarqan, huk kurakaqa achka ayllu llaqtakunatas kamachirqan[1]. Qhipaqa Inkakuna Tupaq Inka Yupanki Wayna Qhapaqpas Chawpipachapi Antikunatas kamachirirqan, qhipa Chawpipacha Antikunap runankuna Tawantinsuyupi, Chinchaysuyu markapi kawsarqan. Kimsa chunka wata qhipa, Ispañulkunas hamurqan, Francisco Pizarro sutiyuq pusaqninqa 1533 watapi Atawallpa Inkatas wañuchirqan. 1534 watapiqa Kunkistadur Sebastián de Belalcázar Kitu llaqtatas hap'irqan, chay llaqta Ispañapaqmi nispa. Kunkistadurkunaqa hamurqaptinsi, Rumiñawi sutiyuq awqaq pusaqqa Kitu k'itipi tukuy wasikunatas ruphachirqan, Ispañulkuna ama tukuyta chaskinanpaq nispa, hinaspas quri imakunata khuyaylla rumikunatapas urqukunamansi apamurqan.
Kastilla Kamachiy pachapi[llamk'apuy | pukyuta llamk'apuy]
1534 watamanta 1822 watakama Kitu mamallaqtaqa ispañul sarushka llaqtas karqan. Chay watakunapiqa indihina runakuna anachatas llakikurqan. Ispañulkunaqa tukuy sumaq allpakunatas hap'irqan asindakunata ruranapaq. Chay asindakunapiqa kichwa runakuna sinchi-sinchilla ispañul, mistikunapaq llamk'aspas mana allin mikhunakunata chaskirqan. Misti asindadukunaqa indihinakunata anchatas maqarqan. Ispañulkunaqa hatun inlisyakunatas rurarqan, ahinataq Kitupi kaq Iglesia de la Compañia nisqata. Hinallataq achka runakuna astawan sumaq kapchiykunatas Kitupi rurakurqan. Chay runakunaqa Kitupi yachay wasi (escuela Quiteña) nisqas, paykunaqa Indihinakunap ispañulkunappas yawarniyuqsi, yuyayniyuqpas karqan.
Republika pachapi[llamk'apuy | pukyuta llamk'apuy]
Ispaña Amirika Kacharikuna Awqanakuy nisqapi Antonio José de Sucre, Simón Bolívar sutiyuq awqaq pusaqkuna Ispañulkunawan maqanakurqaptin 1822 watamanta Ikwadur nisqa suyuqa Hatun Kulumbyaman kapuq markam karqan. 1830 watakunapi chay Hatun Kulumbya manaña tiyaptinsi Ikwadur huk musuq mamallaqtas tukurirqan. Juan José Flores Ikwadurpa huk ñiqin mamallaqta hatun pusaqsi tukurirqan. Hinaptinpas allpayuq mistikunaqa hinallataqsi indihinakunata maqarqan, sinchitas llamk'achisparaq. Astawantaqsi kichwa runakunaqa wasipunku nisqapi kawsarqan, mistikunapaq allpankunapi llamk'aspa, uchuylla allpayuq kaspa, chay uchuylla allpankunapi mikhuchikunanpaq llamk'aspa. Allpasapakunaqa, Kathuliku Inlisyapas tukuykunata kamachirqan. 1895 watapi Eloy Alfaro sutiyuq runas Ikwadurpa hatun pusaqnin tukurirqan, indihinakunata ñawpaq ñiqin yanapaqsi hatun pusaq kaspa.
1941 watapi Ikwadurqa Piruwwansi maqanakurqan. Chay maqanakuy qhipaqa Piruw mamallaqta Amarumayu sach'a-sach'a suyupi achka allpakunata Ikwadurmantas hapirqan. Chay qhipaqa iskay maqanakuyraqsi karqan, 1981 watapi, 1995 watapipas, hinaptinqa chay maqanakuykunamanta Ikwadurqa mana Piruwmantachu, Piruwtaq mana Ikwadurmantapas ima allpatapas hap'irqanchu. 1998 watapi Ikwadurpa Pirupapas umalliqninkunaqa rimanakurqan, kay hina ninakurqan, amaña maqanakuy kachunchu, nispa. Hinallataqsi Jamil Mahuad, Alberto Fujimori sutiyuq umalliqninkuna mamallaqtapura qasi kaytas ruranakurqan.
1990 watamanta CONAIE sutiyuq tantanakuy ECUARUNARI tantanakuypas achka runakunap hatariykunatas qayakurqan, chay hatariykunamanta 2000 watapi Jamil Mahuad sutiyuq hatun pusaq kamachiyninmanta lluqsinanmi karqan. 1996 watamantataq huk Pachakutik nisqa runakunap pulitiku tantanakuyninmi tiyan. 2003 watapi chay Pachakutik nisqaqa yanaparqan Lucio Gutiérrez sutiyuq hatun pushaqta akllanakuykunapi akllayta. Payqa 2005 watapi huk hatariymanta karu llaqtamanmi ayqirqan, chaymantataqmi Alfredo Palacio hatun pushaqmi tukurqan. 2007 watapitaq, kutinmanta 2009 watapipas, Ikwadur runakunaqa Rafael Correa sutiyuq runata hatun pushaqmanmi akllarqan. Payqa huk musuq Susyalismutam Ikwadurpi ruranata munan. Pachakutik nisqaqa payta ñawpaqta yanapaspanpas, kunantaq manañam arí ninakunchu.
Ikwadur mamallaqtap mamakamachiynin[llamk'apuy | pukyuta llamk'apuy]
Ikwadur mamallaqtap mamakamachiyninqa 2008 watapim qillqasqam karqan. Chay mamakamachiyqa kaman, huk hatun pusaqmi tiyan, payqa Presidente de la República nisqam.[2]
Markakuna kitikunapas[llamk'apuy | pukyuta llamk'apuy]
Ikwadur mamallaqtapiqa iskay chunka tawayuq markam kachkan, sach'a-sach'akunapi suqta markam, Chalapi suqta markam, Antikunapitaq chunka hukniyuq marqam, Yawatisuyupitaq huklla markam kachkan. Sapa markapiqa achka kitikunam kachkan.
(++) Kamasqa wata: 2007
Runakuna[llamk'apuy | pukyuta llamk'apuy]
Rimaykuna[llamk'apuy | pukyuta llamk'apuy]
- Kastilla simi (ufisyal nisqa): 11.000.000 rimaq
- Kichwa simi: 2.000.000 rimaq
- Shuwar simi: 110.000 rimaq
- hukkunapas
Iñiy[llamk'apuy | pukyuta llamk'apuy]
Hatun llaqtakuna[llamk'apuy | pukyuta llamk'apuy]
Rikchakuna[llamk'apuy | pukyuta llamk'apuy]
-
-
-
-
Wayakil, Ikwadurpa astawan hatun llaqtan
Pukyukuna[llamk'apuy | pukyuta llamk'apuy]
- ↑ (es)ANTECEDENTES DE LOS PUEBLOS DE LA NACIONALIDAD KICHWA, Ikwadorpak Ministerio de Educación
- ↑ Ecuador llaktapak Mamakamachiy, 2008
Hawa t'inkikuna[llamk'apuy | pukyuta llamk'apuy]
- www.inec.gov.ec INEC (kichwa simi)
- Ikwadurpi pulitika rakiy 2008
- www.inec.gov.ec / Markakunap yupayninkuna, Hatun Yupay 2001
- Quitoka, Distrito Metropollitanomi
- Dr. Alfredo Palacio: Hampika, Tukuykunapakmi Kan
- Kawsay Ecuador - Runakunapaq Kawsay Tantanakuypi Yanapak
- Tukuy Ecuador runa shimikuna kamachiy ukupi kana, maypi kashpapash rimana, killkanamantapash kamachiy
- Ecuador Indíginas Ayllu-Juñu Chikaykuna
- Curso básico de kichwa para hispanoparlantes, nivel 1
- Galapagos, Ikwadur (Inlish simipi)
- Ikwadur (Inlish simipi)
- Galapagos (Inlish simipi)


text:
11 KAQ YACHACHIKUY
¿Imanasqam llumpayta ñakarinchik?
1, 2. ¿Imatam runakunaqa tapukunku?
SAPA punchawmi uyarinchik imapas llakikuypaq willakuykunata. Allpa pacha kuyuspanmi achka runakunata wañuchin, suwa runakunapas mana manchakuspankum runakunata wañuchinku, wakinpim taytakunapas churinkuta abusanku.
2 Kayna llakikuna kaptinmi achka runakuna tapukunku: “¿Imanasqataq runakunaqa chiqnikuqllaña kanku hinaspa imanasqam ñakarinchik?”, nispanku. ¿Tapukurqankichu chaynata?
3, 4. (1) ¿Imatam Habacucqa Jehova Diosta tapurqa? (2) ¿Imatam Jehova Diosqa nirqa?
3 Bibliam willakun Diospa wakin yupaychaqninkuna chaynata tapukusqankumanta. Diosmanta willakuq Habacucmi Jehova Diosta kaynata tapurqa: “¿Imanasqataq huchallikuytawan ñakariyllata qawachiwanki? Wañuchinakuywan tuñichinakuyllam munaychakuchkan, piñanakuywan wañuchinakuyllañam tukuy hinastinpi kachkan”, nispa (Habacuc 1:3, Chuya Qellqa 2012).
4 Jehova Diosmi nirqa Habacucpa qawasqan sasachakuykunata allichananmanta (Habacuc 2:2, 3). Diosqa anchatam runakunata kuyan. Bibliam Diosmanta kaynata nin: “Qamkunamantam nanachikun”, nispa (1 Pedro 5:7). Diosqa ñuqanchikmantapas astawanmi llakikun ñakarisqanchikta qawaspan (Isaias 55:8, 9). Hinaptinqa, ¿imanasqataq runakunaqa anchata ñakarinchik? Qawasunyá.
¿IMANASQAM LLUMPAYTA ÑAKARINCHIK?
5. (1) ¿Imatam pastorkunawan sacerdotekuna ninku ñakariymanta? (2) Ichaqa ¿imatam biblia nin?
5 Pastorkuna hinaspa sacerdotekunam ninku Dios munaptin ñakarisqanchikta. Ninkutaqmi Dios munaptin imapas desgraciakuna pasakusqanmanta. Chayrayku ichapas ninmanku manam yachanchikchu imanasqa ñakarisqanchikmanta. Ninkuraqmi hanaq pachapi Dioswan kuska kananchikpaq wañusqanchikmanta. Chaytam ninku warmachakuna wañuptinkupas. Ichaqa tukuy chaykuna nisqankuqa manam chaynachu. Jehova Diosqa manam mana allintaqa ruwanchu. Bibliam nin: ‘Mana allin ruwayqa Diosmanta karunchasqayá kachun. Hucha ruwayqa tukuy atiyniyuq Diosmanta karunchasqayá kachun’, nispa (Job 34:10).
6. ¿Imanasqam runakunaqa Diosman tumpanku imapas ñakariykunamanta?
6 Kay pachata Dios kamachisqanta piensaspankum, runakunaqa Diosman tumpanku imapas ñakariykuna kasqanmanta. Ichaqa kimsa kaq yachachikuypim yachamurqanchik kay pachataqa satanas munaychakusqanmanta.
7, 8. ¿Imanasqam kay pachapiqa ñakariyllaña kachkan?
7 Bibliam nin: “Diosta mana yupaychaq runakunam ichaqa llapallanku satanaspa munaychakusqan kachkanku”, nispa (1 Juan 5:19). Kay allpa pachataqa satanasmi munaychakuchkan, payqa mana allinkuna ruwaqmi. Chaymi “kay pachapi llapallan runakunata pantachichkan” (Apocalipsis 12:9). Runakunapas satanastam qatipakunku. Chayraykum kay allpa pachapiqa kan llullakuyllaña, chiqninakuyllaña hinaspa mana allin ruwaykunallaña.
8 Chaymantapas, ¿imanasqam kay pachapiqa ñakariykuna kan? Diospa contranpi hatariruspankum, Adanwan Evaqa huchallikuqña karqaku. Chaymi churi-wawankunaqa pantaq runakuna kanku hinaspa hukkunatapas ñakarichinku. Wakinpiqa runamasinkumanta aswan allinpaqmi hapikunku. Chaymi runakunata maqapanku hinaspa guerrakunamanpas rinku (Eclesiastes 4:1; 8:9). Chaymantapas qunqayllamanta imapas pasawaptinchikmi ñakarinchik (Eclesiastes 9:12). Kaywanqa nichkanmi, maypipas utaq mana allin tiempopi kasqanchikrayku imapas llaki qatiruwaptinchik ñakarisqanchikmantam.
9. Mana allinkuna kananta Dios saqiptinpas, ¿imamantam mana iskayrayanchikchu?
9 Jehova Diosqa manam ñakarichiwanchikchu. Manam paychu guerrakunata hinaspa imapas mana allinkunataqa rikurichin. Manataqmi paychu kay allpa pachataqa kuyuchin, llumpayta parachimun hinaspa huk sasachakuykunatapas rikurichin. Chaynaqa, ichapas kaynata tapukunki: “Jehova Dios tukuy atiyniyuq kaspanqa, ¿imanasqataq tukuy chay mana allinkunataqa mana harkayta atinchu?”, nispa. Yachanchikmi Diosqa anchata kuyawasqanchikta, chayraykum mana iskayrayanchikchu imanasqa mana allinkuna kananta saqisqanmanta (1 Juan 4:8).
¿IMANASQAM DIOSQA MANA TUKUCHINCHU ÑAKARIYKUNATA?
10. ¿Ima llullakunatam satanasqa Jehova Diosmanta nirqa?
10 Eden huertapim diabloqa Adantawan Evata pantarachirqa Diosta mana kasukunankupaq. Satanasqa nirqam Diosqa mana allin kamachiq kasqanta. Nirqataqmi allin kaqkunata paykunaman Dios mana quy munasqanmanta. Chaymantapas satanasqa Adantawan Evatam qawachiyta munarqa Diosmantapas aswan allin kamachiq kasqanta hinaspa kikillankumanta imatapas ruway atisqankuta (Genesis 3:2-5; qaway 27 kaq willakuyta).
11. ¿Ima tapukuykunamantam yachananchik?
11 Adanwan Evaqa mana kasukuspankum Diosta qipancharurqaku. Kikinkumantam tantearqaku imam allin utaq mana allin kasqanta. Chaynaqa, ¿imaynatam Jehova Diosqa qawachinman karqa Adanwan Eva pantaypi kasqankuta? Hinaspa ¿imam allinninchikpaq kasqanta paylla yachasqantapas?
12, 13. (1) ¿Imanasqam Jehova Diosqa mana chaypunillachu Adantawan Evataqa chinkarachirqa? (2) ¿Imanasqam Jehova Diosqa kay allpa pachata satanas kamachinanpaq saqirqa hinaspa runakunapas kikinku kamachinakunankuta?
12 Jehova Diosqa kay allpa pacha sumaq huerta kanantam munarqa hinaspa Adanpawan Evapa mirayninwan huntanankuta. Ichaqa satanas harkakuptinpas Jehova Diosqa tanteasqanman hinam ruwanqa (Genesis 1:28; Isaias 55:10, 11). Chayraykum Adantawan Evataqa mana chaylla chinkarachirqachu, aswanqa saqirqam churi-wawayuq kanankuta. Chaynapim Adanpa mirayninkunaqa akllakunanku karqa pi kamachiqninku kananpaq.
13 Satanasqa wara-waranqantin angelkunapa qayllanpim Jehova Diosmanta mana allinta rimarqa (Job 38:7; Daniel 7:10). Chaymi Jehova Diosqa satanaspa rimasqan llulla kasqanta qawachinanpaq tiempo pasananta saqirqa. Chaymantapas satanaspa munaychakusqan pachapi runakuna kikinku kamachinakunankupaqmi tiempo pasananta saqirqa. Chaynapim runakunaqa Diospa mana yanapakuyninwan imayna kamachinakusqankuta qawachinanku karqa.
14. ¿Imam sutillata qawakurqa watakuna pasasqanman hina?
14 Waranqantin watakunam runakunaqa kamachinakurqaku, ichaqa manam mayqanninkupas allintaqa kamachirqachu. Chaymi sutillata qawachin satanasqa llulla kasqanta hinaspa runakunaqa Diospa yanapakuyninta necesitasqankuta. Chaychá Diosmanta willakuq Jeremiasqa kaynata nirqa: “Dios taytalláy, yachanim runaqa mana kikillanmanta kawsasqanta. Yachanim runaqa mana kikillanmanta purisqanta”, nispa (Jeremias 10:23).
¿IMANASQAM JEHOVA DIOSQA ACHKA WATAKUNA PASANANTA SAQICHKAN?
15, 16. (1) ¿Imanasqam Jehova Diosqa unay watakuna ñakariy kananta saqichkan? (2) ¿Imanasqam Jehova Diosqa mana allichanchu satanaspa rikurichisqan sasachakuykunataqa?
15 ¿Imanasqam Jehova Diosqa achka watakuna ñakariy kananta saqichkan? ¿Imanasqam mana allinkuna kananta saqin? Satanaspa kamachisqan mana allin kasqanta yachanapaqqa tiempom pasanan karqa. Runakunaqa tukuy imaymanatam kamachirqaku, ichaqa manam allintaqa kamachiyta atirqakuchu. Chaymantapas runakunaqa tukuy imakunatam ruwayta yacharunku, chaywanpas astawanmi kachkan mana allin ruwaykuna, wakchayay hinaspa guerrakunapas. Manam pipas allintaqa kamachinmanchu Dios mana yanapaptinqa.
16 Chaymantapas, Jehova Diosqa manam allichanchu satanaspa rikurichisqan imapas sasachakuykunataqa. Chayta ruwaspanqa satanaspa munaychakusqantam yanapachkanman, Diosqa manamá chaytaqa ruwanmanchu. Runakunapas piensanmankuchá allinta kamachinakusqankuta. Diosqa manam chaypaqqa yanapanmanchu, payqa mana llullakuq kasqanraykum chaytaqa mana haykapipas ruwanmanchu (Hebreos 6:18).
17, 18. Satanaspa tukuy mana allinkuna ruwasqanta allichananpaq, ¿imatam Jehova Diosqa ruwanqa?
17 Jehova Diosqa atinmanmi satanaspa hinaspa runakunapa tukuy mana allinkuna ruwasqanku allichaytaqa. Diospaqqa manam imapas sasachu. Jehova Diosqa yachanmi haykapi satanaspa llulla kasqanta qawachiyta. Hinaspam qallariypi munasqanman hina kay allpa pachata sumaqta huertayachinqa. ‘Sepulturapi llapallan kaqkunapas’ kawsarimunqakum (Juan 5:28, 29). Runakunapas manañam unqunqakuñachu nitaq wañunqakuñachu. Jehova Diosqa Jesuswanmi ‘diablopa ruwasqankunata chinkachinqa’ (1 Juan 3:8). Anchatam Jehova Diosta agradecekunchik ñuqanchikta mana amiruwasqanchikmanta. Chayqa yanapawanchikmi payta riqsinanchikpaq hinaspa kamachiwananchikpaq payta akllakunapaqpas (qaway 2 Pedro 3:9, 10). Jehova Diosqa ñakariptinchikpas yanapawasunmi aguantananchikpaq (Juan 4:23; qaway 1 Corintios 10:13).
18 Jehova Diosqa manam hikutawanchikchu payta kamachiwananchikpaq akllakunapaqqa. Kikinchik imatapas tanteakunapaqmi Diosqa saqiwanchik. Qawasunchik imaynatam chayqa yanapawanchik.
¿IMATA RUWANAYKIPAQMI TANTEAKUNAYKI?
19. (1) ¿Uywakuna hinaspa maquinakuna hinachu kanchik? ¿Imanasqa? (2) ¿Imanasqam Diosta agradecekunanchik?
19 Jehova Diosqa imatapas kikinchik tanteakunanchikpaqmi saqiwanchik. Chayraykum tanteakuyta atichwan imata ruwanapaq hinaspa Jehova Diosta yupaychanapaq utaq manapas. Manam uywakuna hinachu kanchik, uywakunaqa mana piensaspankum imatapas ruwanku (Proverbios 30:24-28). Manataqmi maquinakuna hinachu kanchik, maquinakunaqa imapas ruwanallankutam ruwanku. Ñuqanchikmi ichaqa tanteakuyta atinchik imayna runa kananchikpaq, pikuna amistadninchik kananpaq hinaspa kawsakuyninchikwan imata ruwananchikpaqpas. Jehova Diosqa munanmi kusisqa kawsakunanchikta.
20, 21. ¿Imata ruwanaykipaqtaq kunanqa tanteakunayki?
20 Jehova Diosqa munanmi payta kuyananchikta (Mateo 22:37, 38). Taytaqa kusisqam tarikun churin sunqumanta kuyaptinqa, chay tayta hinam Jehova Diospas kusisqa tarikun. Jehova Diosqa saqiwanchikmi kikinchik tanteakuspa payta yupaychananchikpaq utaq manapas. Satanasqa hinaspa Adanwan Evaqa Jehova Diosta qipanchanankupaqmi tanteakururqaku. Qamqa, ¿imata ruwanaykipaqmi tanteakunki?
21 Jehova Diosta yupaychanaykipaq tanteakuynikim aswan allinqa. Waranqantin runakunam tanteakurunku Jehova Diosta yupaychanankupaq hinaspa satanastañataq qipanchanankupaq (Proverbios 27:11). Yachamusqanchikman hinam, Diosqa ñakariykunata chinkachispan kay allpa pachata sumaqta huertayachinqa. ¿Imatam ruwanayki chaypi kanaykipaq? Chaymantam qatiqnin yachachikuypi yachasunchik.


text:
2 KAQ PARTE
¿Pitaq Diosqa?
Hukllam cheqap Diosqa, sutinmi Jehová (Salmo 83:18, NM). Payqa espiritum chaymi mana rikunchikchu. Anchatam kuyawanchik chaymi munan payta kuyananchikta. Munantaqmi runamasinchikta kuyanatapas (Mateo 22:35-40). Lliwta unanchasqanraykum paymanta aswan atiyniyoqqa mana pipas kanchu.
Puntatam unancharqa atiyniyoq huk angelta. Paytam reqsinchik Jesucristowan. Huk angelkunatapas unancharqam.
Cielopi tukuy ima kaqkunatam Jehová Dios unancharqa . . . hinaspa lliw kay Pachapi kaqkunatapas. Apocalipsis 4:11
Paymi unancharqa lucerokunata, kay Pachata hinaspa chaypi kaqkunatapas (Genesis 1:1).
Adan sutiyoq punta qaritam unancharqa allpamanta (Genesis 2:7).


text:
¿Rasumpa kaqta musyëta munankimantsuraq?
¿IMA RASUMPA kaqta? Kë witsanchö nunakuna tapukuyanqampita. Itsa qampis kënö tapukushqanki:
¿Diosnintsik kuyakuyamantsiktsuraq?
¿Imëllapis ushakärenqatsuraq wanutsinakïkunawan hipakïkuna?
¿Imaraq pasamantsik wanurishqa?
¿Imataq wanushqakunata shuyaran?
¿Imanöraq mañakushwan Diosnintsik wiyamänantsikpaq?
¿Imanötaq kushikïta tarishun?
¿Kë tapukïkunapita musyanëkipaq imachöraq yachakunkiman? Atska waranqa librokunam kan kë tapukïkunapita yachatsikoqno. Nunakunapa libronkunaqa manam rasumpa kaqta yachatsikuyantsu. Wakin librokunata tsëraq horqarayämuptenqa allitanömi yachatsikuyan, tsëpitaqa mananam välinnatsu, y wakintanam altsapärirllana mushoqtano horqarayämun.
Tsënö kaptimpis, kanmi huk libro rasumpa kaqta y alli kaqta yachatsikoq. Jesucristum mañakurnin kënö nerqan: “Gampa Palabrayquiga rasumpacagmi” (Juan 17:17, Señor Jesucristopa alli willacuynin Nuevo Testamento Conchucos Quechua - Norte). Tsë Palabratam kanan reqintsik Santa Biblia nirnin. Biblia nimanqantsikman confiakunapaqqa, qallananchö këkaq tapukïkunapitam qateqninkunachö yacharatsimäshun.
¿Diosnintsik kuyamantsiktsuraq?
¿IMANIRTAQ KËNÖ TAPUKUNTSIK? Nunapura alläpa hipatsinakur, waqatsinakur, llakitsinakur kayanqan witsanchömi kawantsik. Dios munanqanmi kë hipakïkuna nirmi yachatsikuyan wakin religionkunaqa.
BIBLIA YACHATSIKONQAN. Manam Diosqa ni imëpis hipatsikuntsu. Job 34:10 textochömi kënö nin: ‘¡Mana alli rurë, y mana kaqpita hipatsikïpis, Llapan Puëdeq rasumpëpa Diospitaqa karuchömi këkan!’. Kuyakoq karmi Diosnintsikqa munan nunakuna shumaq kawakuyänanta, tsërëkurmi Jesuspis yachatsimarqantsik kënö mañakunapaq: “Sielucho quecaq Dios Yayalläcuna [...]. Llapan nuna mandadiquicho catsun. ¡Sielucho caqcuna qam mandaconqequita rurayanqannolla, que patsachopis nunacuna rurayätsun!” (Mateo 6:9, 10.) Diosnintsikqa rasumpam kuyamantsik, tsërëkurmi imëkata rurashqa llapan munënin rurakänampaq (Juan 3:16).
Hina rikäri Génesis 1:26-28; Santiagu 1:13, y 1 Pedru 5:6, 7.
¿Imëllapis ushakanqatsuraq wanutsinakïkunawan hipakïkuna?
¿IMANIRTAQ KËNÖ TAPUKUNTSIK? Atska nunakunam guerrachö wanuyan. Tukï mana allikuna pasaptinmi alläpa llakikuntsik y waqantsik.
BIBLIA YACHATSIKONQAN. Diosnintsikqa änikushqa Patsachö yamë kawakunapaqmi. Pë ciëlopita gobernar qallëkamuptenqa nunakuna mananam “guërratapis yachakuyanqanatsu y takllapa puntanmanmi espädankunatapis” tikraratsiyanqa (Isaías 2:4). Hinamampis, paqwëmi Diosqa ushakäratsenqa llapan hipakïkunata. Nunakupaq kënömi Biblia nimantsik: “Mananam waqayanqanatsu ni llaquiyanqanatsu, mananam imancunapis nananqanatsu, ni wanuyanqanatsu. Porqui tse [llakikïkuna y hipakïkuna] sufrimientucunaqa ushacärishqanam” (Apocalipsis 21:3, 4).
Hina rikäri Salmo 37:10, 11; 46:9, y Miqueas 4:1-4.
¿Imaraq pasamantsik wanurishqa?
¿IMANIRTAQ KËNÖ TAPUKUNTSIK? Nuna wanuriptin alman kawëkanqantam wakin religionkunachö yachatsikuyan. Wanushqakunaqa mantsakätsimantsik o imatapis rurëkamantsikmi niyanmi wakinkunaqa, y mana alli ruraqkunatam infiernochö Dios imëyaqpis hipatsenqa niyanmi.
BIBLIA YACHATSIKONQAN. Wanorqa paqwëmi ushakärintsik. Eclesiastés 9:5 textochömi kënö nin: “Wanushqakunaqa manam imatapis musyayannatsu”. Manam nï imata musyayannatsu, ni mäkuyannatsu, ima rurëta puëdeyannatsu, y kawëkaqkunata yanapayantsu ni imanayantsu (Salmo 146:3, 4).
Hina rikäri Génesis 3:19 y Eclesiastés 9:6, 10.
¿Imataq wanushqakunata shuyaran?
¿IMANIRTAQ KËNÖ TAPUKUNTSIK? Llapan kuyanqantsikkunawanmi shumaq kawakïta munantsik. Tsëmi wanushqa kastantsikkuna kawariyämunanta munantsik.
BIBLIA YACHATSIKONQAN. Atskaq wanushqakunam kawariyämonqa. Tsëmi Jesus änikorqan, “chämonqam junaqcuna parlashqäcunata wanushqacuna wiyarirnin, cawariyämunan” (Juan 5:28, 29). Llapan kawarimoqkunaqa kë Patsachömi täräyanqa y shumaq huertaman tikrareqtam rikäyanqa, puntata Diosnintsik munanqannö (Isaías 65:21-25). Tsë shamoq kawëchöqa, Diosta kuyaq nunakuna mana qeshyashpa y mana wanushpam kawakuyanqa. Bibliachömi kënö nin: “Patsachöqa alli nunakunallam täräyänqa, y wiñeypaqmi tsëchö kawayanqa” (Salmo 37:29).
Hina rikäri Job 14:14, 15; Lucas 7:11-17, y Hechos 24:15.
¿Imanötaq mañakushwan Diosnintsik wiyamänapaq?
¿IMANIRTAQ KËNÖ TAPUKUNTSIK? Llapan religionkunachönömi nunakuna mañakuyan. Tsënö kaptimpis llapanmi niyan, Dios wiyantsuraq o manatsuraq mañakonqäta.
BIBLIA YACHATSIKONQAN. Jesusqa yachatsikorqan huk nenqantsikllata kutin kutin mana mañakunapaqmi. Kënömi nerqan: “Ama mañacuyanquitsu Diosta mana cäsucoq nunacunanoqa. Pecunaqa mañacurnin, juc parlayashqanllatam cutïcuryan ushepa ushar parlacuyan” (Mateo 6:7). Diosnintsik wiyamänantsikta munarqa, Pë munanqanmannömi mañakunantsik. Tsëpaqqa Dios munanqampitam yachakunantsik, munanqanmannö mañakunapaq. Y 1 Juan 5:14 textochömi nimantsik: “Sitsun pe munashqanno imatapis mañacushun, wiyamäshunmi”.
Hina rikäri Salmo 65:2; Juan 14:6, y 1 Juan 3:22.
¿Imanötaq kushikïta tarishun?
¿IMANIRTAQ KËNÖ TAPUKUNTSIK? Atska qellëyoq këta, reqishqa këta, o alläpa shumaqllan këta asherqa, kushishqam kakushaq niyanmi wakinqa, tsëmi tsëllata ashikuyan. Mëlaya tsëkunata ashirpis manam kushishqallaqa kawayantsu.
BIBLIA YACHATSIKONQAN. Kushikïta imanö tarinapaqpis Jesusqa kënömi nerqan: “Kushishqam kayan Diosta wanaqkunaqa” (Mateo 5:3, NM). Rasumpa kushishqaqa kashun, këkunata rurarmi: Diospita rasumpa kaqta yachakurnin y noqantsikpaq munanqampitawan yachakurnin. Tsë rasumpa kaq yachatsikïqa Bibliachömi këkan, y yachakonqantsikqa yanapamäshun ima alli kanqanta y ima mana alli kanqanta reqinapaqmi. Biblia nenqannö imatapis rurashqaqa, kawënintsik más allim kanqa (Lucas 11:28).
Hina rikäri Proverbios 3:5, 6, 13-18 y 1 Timoteu 6:10.
Biblia contestanqan hoqta tapukïkunallatam yachakurerqontsik. ¿Más yachakurita munankimantsuraq? Wakinkunanö qampis ‘Diosta wanarqa’, maschi yachakïta munëkanki. Itsa kënöpis tapukunki: “Dios kuyëkämarnintsikqa, ¿imanirtaq kananyaq haqishqa hipakïkuna, y tukïläya mana allikuna kananta?”. Itsa yachakïta munanki familiëkiwan más alli kawayänëkipaq. Llapan tapukïkunatam Bibliaqa paqwe yachatsimäshun.
Tsënö kaptimpis, atskaq nunakunam Bibliapita yachakïta munayantsu. Leinapaq alläpa atska kanqanta y mana yachakunapaqtanömi rikäyan. Bibliapita maslla yachakunëkipaq, ¿yanapayäshunëkita munankimantsuraq? Jehovapa testigonkunam kënöpa yanapayäshunki:
Hukmi, Rasumpëpaqa, ¿imatataq Biblia yachatsikun? libro, këtaqa rurayämushqa —atska rurakïyoq nunakunata yanapanampaq— imatapis tapukuyanqanta Bibliapita yachakuyänampaqmi. Y huknin kaqnam, Bibliapita devaldilla wayichö yachatsikï. Jehovapa testigonmi wayikiman shamonqa o mëmampis yachakïta munanqëkiman, tsënöpa llapan semänakuna Bibliapita shumaq yachatsishunëkipaq. Atska nunakunatam kë yachatsikï yanapashqa, y kananqa rasumpa kaqta tarishqa karmi alläpa kushishqa kayan.
Qampis yachakunkim Biblia rasumpa kaqta yachatsikonqan, imapitapis más väleq kanqanta. Mana alli creenciakunallapitatsu, ni pantashqa, ni mantsakashqa kakïllapitatsu horqamantsik, hina yachatsimantsikmi shamoq kawëchö kushishqa kawakunapaqpis. Kikin Jesusmi kënö nerqan: “Tsenam rason caqta musyariyaptiqui, tse rason caq librariyäshunqui” (Juan 8:32).
MAS MUSYATSIKÏKUNA
BIBLIATA YACHAKUNËKIPAQ PROGRAMA
¿Imanirtaq Bibliapita yachakunkiman?
Entëru Patsachö nunakuna kawëninkunachö imëkata tapukuyanqantam Biblia contestëkan. ¿Pëkunanö yachakïta qampis munankimanku?


text:
Fiscal General participó en reunión del Ejecutivo con familiares de personas desaparecidas
En la reunión de familiares de Personas Desaparecidas estuvieron presentes varias autoridades (de izq a der), Galo Chiriboga Zambrano, fiscal General del Estado; Cesar Navas, ministro Coordinador de Seguridad; Rafael Correa Delgado, Presidente de la República y José Serrano, ministro del Interior. *Fotos: Flickr/presidenciaecuador.
En la reunión semestral sobre Personas Desaparecidas, los familiares formularon preguntas a las autoridades.
Versión en Kichwa
Fiscaliapak pushak hatun tantanakuypimi parlashka chinkashkakunapak ayllukunawan
Kitu, 13 punlla octubre killa 2015 wata.- “tarishkanchimi kawsakta 4 llaktayukunata, wañushkata 22 shiallata maskayta katinakunmi 69 chinkashkakunata”. Shinami willashka Galo Chiriboga Zambrano, fiscalipak pushak shukta killa tantanakuypi shinakpi llaktapak pushak, Rafael Correa, knakashkakunapak ayllukunawan.
Fiscaliapak pushak shinchi noshkami ñawpaman rinakunchimi maskaykunata shinashpa kaykunamanta llankashpa katishkanchi, 2013 watamanta, kaykunamanta mushuk maskaykunata shinanakunchi chaypakka kamu kunata shinanakunchi, paktachina killkanakuna, katina killkay, shinallata Especializado Integral de Investigación de Medicina Legal shinallata kamayachina hampikuna.
Chaypi nishkami shinashunmi kamu kunata riksichinkapak aima shina makipurashpa llankanakunchi kinkashka llaktayuunata tarinkapak, chaykunapika mana shikanyachinakunchichu maskayta, chaytaka punllanta paktachinakunchi tukuy llaktapillata.
Kay IV Chinkashkakunapak aykuna tantanakuypika ruranakunmi sukta killakunata kay ayllukunawan yalishka 14:00.
Kay tantanakuypika kashka shukta pushak wasikunamanta shinallata kamayachiyukkunapak pushakunapash.


text:
3 kaj yachachikuy
Bibliapa ali wilakuyninga, ¿Diospitaku shamun?
1. ¿Pitaj Bibliata escribichishga?
Patsacho mana wanuypa kawanapaj ali wilakuyga Bibliachömi kaykan (Salmo 37:29). Dios akrashgan 40 runakunanömi 66 librukunata escribiyashga, chay lapanmi Bibliacho kaykan. Galanan kaj pichga librukunataga Moisesmi escribirgan pasashgan 3.500 watakunachönöna, y último kajtanami 1.900 watakunachönöna apóstol Juan escribirgan. Bibliacho kaykaj yachachikuykunaga Diospitami shamun. Espíritu santunwanmi yanapargan Bibliata escribiyänampaj (2 Samuel 23:2). Chaymi kay runakunaga Diospa yarpaylanta escribiyargan, manami kikinkunapataga. Chaurasga, Bibliata escribichejga Jehovami.
2. ¿Imanirtaj Biblia ninganman confiakushwan?
Bibliata Diosninchi escribichishga kaptinmi. Y chayga rasumpami, porque ima pasanampaj kajta wilakunganga lapanmi cumplikan, y chaytaga ¿pipis ruranmanku? Manami (Josué 23:14). Lapanta puedej Dioslami chaytaga ruran.
Kikin Diospita shamoj libruga manami imawampis igualanchu. Bibliataga tukuy idiumakunachömi maychikajta jorgakämushga. Unay libro karpis kanan wichan cientificukuna niyanganwanga igualanmi. Jina 40 runakunano escribishga karpis manami contranakuyanchu. * Entero Bibliachömi Diospa kuyakuynin rikakun, jina kanan wichampis runakunapa kawayninta cambiayta puedinmi. Chaymi maychikaj runakuna niyan Bibliaga Diospa Palabran kanganta.
3. ¿Imapitataj yachachikun Biblia?
Runakunapa imayka alikunata Dios munangantami Bibliaga wilakamun. ¡Chayga alapa shumajmi! Jina wilapämanchimi Adanwan Eva shumaj huertacho kawayta imanir ograyanganta y imano yapay Diosninchi alchanampaj kajta.
Diosninchipa Palabranchömi leykuna, tantiachikuykuna y consejukuna kan. Jina wilakunmi runakunata Diosninchi imano tratanganta, chaynöpa Payta más reguinapaj y imano kanganta musyanapaj. Manami chaylachu, yachachimanchimi amigun imano kananchipajpis.
4. ¿Imataj yanapämashwan Bibliata más entiendinapaj?
Bibliata entiendichikunanraykurmi Jesusga versiculukunata liej y nirkur yachachej ima ninan kanganta. Chaynölami kay folletupis yanapämashun Biblia yachachikunganta alej claro entiendinapaj.
Diospa ali wilakuynin kushichishunaykipaj kajpitaga segurumi kaykäyä. Chayno kaptimpis, wakinkunataga manami gustayanchu, hasta rabiakuyanmi chaypita parlapashgaga. Pero ama casupaychu. Porque Biblia nishgannöpis, Diospita yachakojkunaga mana wanuypa kawaytami chaskiyanga.
^ par. 7 La Biblia... ¿la Palabra de Dios, o palabra del hombre? nishgan libruta leiriy.


text:
Zhejiang pruwinsya
Zhejiang pruwinsya (kastilla simipi Provincia de Zhejiang, chun simipi: 浙江, phinyimpi: Zhèjiān, machu: Chekiang, nisqaqa Chunwa Runallaqta Republika mama llaqtapi huk pruwinsyam. Uma llaqtanqa Hangzhou llaqtam.
Yuyarina
Wiñay kawsay[llamk'apuy | pukyuta llamk'apuy]
Allpa saywachi[llamk'apuy | pukyuta llamk'apuy]
Pulitika Rakiy[llamk'apuy | pukyuta llamk'apuy]
11 prefectura-llaqtanmi kan.
Yachay tarpuy[llamk'apuy | pukyuta llamk'apuy]
Pruwinsyapi paqarisqa runakuna[llamk'apuy | pukyuta llamk'apuy]
Waki[llamk'apuy | pukyuta llamk'apuy]
Runakuna[llamk'apuy | pukyuta llamk'apuy]
Simi kapchiy[llamk'apuy | pukyuta llamk'apuy]
Karu puriy[llamk'apuy | pukyuta llamk'apuy]
Yachachiy[llamk'apuy | pukyuta llamk'apuy]
- Wawa wasikuna :
- Huch'uy yachay wasikuna:
- Chawpi yachay wasikuna:
- Yachay sunturkuna:
Kaypipas qhaway[llamk'apuy | pukyuta llamk'apuy]
Pukyukuna[llamk'apuy | pukyuta llamk'apuy]
Hawa t'inkikuna[llamk'apuy | pukyuta llamk'apuy]
- Commons nisqaqa multimidya kapuyninkunayuqmi kay hawa: Zhejiang pruwinsya.
- Uficial qillqa web (chun simipi)
- Mapa de Zhejiang (inlish simipi)
- China Internet Information Center (inlish simipi)
- Zhejiang (kastilla simipi)
Plantilla:Punku p'anqa Chunwa Runallaqta Republika


text:
¿Akrë ima idiömachö kë yachatsikïta leyita munanqëkita%%?
Këchö Biblia | TRADUCCIÓN DEL NUEVO MUNDO DE LAS SANTAS ESCRITURAS
¿Akrë ima idiömachö kë yachatsikïta leyita munanqëkita%%?
-
Atënaschö yarpachakur Pablu shuyaran (1-5)
-
Timoteu kushitsikoq noticiata willakunqan (6-10)
-
Tesalönicachö këkaqkunapaq mañakï (11-13)
3 Tsëmi, aguantëta manana puëdir Atënaschö japalläkuna quedakuyänä mas alli kanqanta pensayarqä;
2 y Cristupita alli willakïkunata willakïchö Diospa sirweqnin wawqintsik Timoteutam kachayämurqä, markäkïnikikunachö alli tsarakoqta tikratsiyäshunëkipaq y shoqayäshunëkipaq,
3 tsënöpa qamkunachö ni pipis tsë sufrimientukunarëkur mana qelanäkurinampaq. Porqui kikikikunam musyayanki tsë sufrimientukunapita libri këta mana puëdinqantsikta.
4 Porqui qamkunawan këkarqa, puntallapitanam niyarqaq imëka sufrimientukunapa pasanantsikpaq kaqta, y musyayanqëkinöpis tsënömi pasakushqa.
5 Tsëmi, aguantëta manana puëdirnin, markäkïnikikunachö imanö këkäyanqëkita musyanäpaq Timoteuta kachamurqä, Diablu imanöllapapis tentayäshushqa kayäshunëkita mantsar y llapan rurayanqäkuna mana kaqllapaq mana kashqa kanampaq.
6 Peru Timoteuqa, tsëllaran qamkunapita noqakunaman chäramushqa, y markäkïnikikunachö sinchi këkäyanqëkipita y kuyakïnikikunapitam alli noticiakunata musyatsiyämashqa, kuyakïwan imëpis yarpäyämanqëkipita y noqakuna munayanqänölla qamkunapis rikäyämëta alläpa munayanqëkita.
7 Tsëmi wawqikuna y panikuna, qamkunarëkur y alli markäkïyoq kayanqëkita rikätsikuyanqëkirëkur, llapan llakikïnïkunachö y sufrimientükunachö shoqashqa kayarqö.
8 Porqui Señorpa kaqchö sinchi kayaptikiqa, noqakunaqa ankashmi sientikuyä.
9 Porqui, ¿imanöraq qamkunapita Diospa rikëninchö alläpa kushikuyanqäpita Diosta agradecikuyanqäta rikätsikuyäman?
10 Paqasta junaqtam puëdiyanqämannö shonqupita patsë Diosta rogakuyä shamurnin kikïkuna qamkunata rikäyänaqpaq, y markäkïnikikunachö pishipëkäyanqëkichö yanapayänaqpaq.
11 Kananqa, kikin Diosnintsik y Teytantsik, y Señornintsik Jesus pushëkayämätsun qamkunaman chäyämunäpaq.
12 Jinamampis, jukniki juknikikunapaq y llapankunapaq kuyakïnikikunata Señor atskayätsitsun, awmi, miratsitsun, noqakunapis qamkunapaq kuyakïnïkunata miratsiyanqänö,
13 tsënöpa llapan santu sirweqninkunawan Señornintsik Jesus këkämunqan tiempuchö, Diosnintsikpa y Teytantsikpa rikëninchö pë shonqïkikunata alli tsarakoqta tikratsinampaq, limpiu shonqu këchö ni imapitapis mana tumpashqata.
Compartir
Compartir
TRADUCCIÓN DEL NUEVO MUNDO DE LAS SANTAS ESCRITURAS
1 Tesalonicensis 3
Quechua (Ancash)
Kë päginachö Bibliata leyi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg